Bizkaiko Hitza | Asteko Gaiak Archives - Page 64 of 73 - Bizkaiko Hitza\nOsakidetzako zuzendaritzako kargudun batzuek pizgarrietan kobratutakoa. »\nmartxoak 09 | Asteko Gaiak |\t206\nLABek salatu du Osakidetzako zuzendaritzako 125 kargudunek urtean 12.000 euro inguruko pizgarriak jaso dituztela. Pizgarri horiek gastuak murrizteagatik ematen dizkietela gogorarazi dute.\nOsakidetzak Bizkaian dituen etengabeko arreta guneak. »\nmartxoak 09 | Asteko Gaiak |\t195\nEtengabeko hogei arreta gune dauzka Osakidetzak Bizkaian: Bederatzi Barnealdeko eremuan, hiru Uriben, beste hiru Bilbo Handian eta bost Ezkerralderako. Gehiago jartzeko proposamena aztertzen ari dira.\nOrtuellan pediatria zerbitzua murriztu dutela salatu dute »\nmartxoak 09 | Asteko Gaiak |\t200\nOsakidetzak Ortuellan pediatria zerbitzua murriztu duela salatu du bertako udalak. Orain artean bi pediatra zeuden herriko osasun etxean. Aurrerantzean, baina, bakarra egongo da, salatu dutenez, Osakidetzak hala erabakita. Neurri hori “ulertezina” del…\nOsakidetzako Biboaldea eskualdeari saria eman diote »\nmartxoak 09 | Asteko Gaiak |\t218\nOsakidetzako lehen mailako arretako Bilboaldea eskualdeak AENORen RS 10 ziurtagiria jaso du. Hain zuzen, gizarte erantzukizunaren alde egiten duen lana saritu diote. Rafael Bengoa sailburuaren esanetan, sariak “Osasun eta Kontsumo sailak eta Osakidetz…\nOndarroarrek Galdakao eta Durangora jo ahal izango dute »\nEspezialista baten beharra duten Ondarroako gaixoek ez dute Gernika-Lumoko Bereizmen Handiko Zentrora joan beharko hura zabaltzen dutenean, Osakidetzak hasiera batean iragarri zuenaren kontra. Aurrerantzean ere, Durangora edo Galdakaora joaten jarrait…\nHaurdunaldiak Mendaron artatzeko eskaera Ondarroan »\nmartxoak 09 | Asteko Gaiak |\t214\nOndarroako Udalak bertako emakumeek haurdunaldiak Mendaroko ospitalean jarraitu ahal izateko eskaera egin dio Osakidetzari. Ofizialki Gurutzetako ospitalea dagokie ondarroako bizilagunei, baina Mendaroko ospitalean larrialdiak eta haurdunaldiak artatz…\nOsasun mapa osatzeko prozesuan »\nmartxoak 09 | Asteko Gaiak |\t241\nOspitaleei dagokienez, Bizkaian osasun mapa osatzeko prozesuan ari da Eusko Jaurlaritza. Hain zuzen, “lau mikrosistema” egiteko helburua betetzeko Urdulizko ospitalea bukatzeko zain daudela azaldu du Julian Perez Gil Osakidetzako zuzendari nagusiak. Uribe eskualdea, Barnealdeko eremua, Bilbo Handia eta Ezkerraldea barne hartuko dituen sistema eratzen ari dira.\nAurreikusitako mapa osatzeko, Urdulizko ospitalea bukatu behar dute. Asteon hasi behar zituzten berriz ere lanak, arazo administratiboak tarteko hiru hilabetez etenda egon dira-eta. 28 hilabeteko obrak egingo dituzte, eta 2013 bukaerarako martxan egongo dela iragarri du Perez Gilek. Haren aburuz, Gurutzetako pazienteen %25 Urdulizek hartuko ditu. Hain zuzen, 170.000 herritarrek Uribe Kostako ospitalera joko dute.\nEskualde horretan Gorlizko ospitalea ere badago. Han, barne medikuntzaren arloan zainketa aringarriak eta pazienteak egonkortzeko beharrezko tratamenduak ematen dituzte. Errehabilitaziorako ospitalea ere bada.\nGaldakaoko ospitaleak Barnealdea deritzon Bizkaiko eremua hartzen du, eta Busturialdeko, Lea Artibaiko, Arratiako eta Durangaldeko bizilagunak artatzen ditu. Horrez gain, tratamendua ospitale erregimenean jarraitu behar duten Durangotik ekialderanzko herrietako gaixo kronikoek Eibarren eraikiko duten Gorlizkoaren pareko ospitalera joan beharko dute. 120 ohe izango ditu, eta, Durangaldeko pazienteez gain, Gipuzkoa mendebaldeko bizilagunak ere hartuko dituzte han. Ospitale horren lanak 2014ko udarako amaitzea espero dute.\nGaldakaoko ospitalean, gainera, kimioterapia tratamendua hartzeko Eguneko Ospitale Medikoa zabaldu berri dute. “Otsailean koloneko, ondesteko, goi digestio aparatuko, behazun bideetako eta belarriko, sudurreko eta laringeko minbizia duten pazienteak sartu dira. Ekainean biriketako kartzinoma patologiak dituztenak gehituko zaizkie, eta, irailean, gernu eta sexu aparatuetakoak”, Perez Gilek azaldu duenez.\nGernika-Lumon ospitalerik ez dago, baina udazkenean zabalduko dute Bereizmen Handiko Zentroa. Espezialitate guztietako kontsultak izango ditu, baita ebakuntzak egiteko bi gela ere. Horrez gain, 24 orduko larrialdi zerbitzua ere izango du, umeentzako larrialdi zerbitzua barne.\nDuela zazpi urte hasi ziren Bereizmen Handiko Zentroa eraikitzen. Osakidetzak egindako proiektuak 70 ohe izango zituela jasotzen zuen. Hasieran agindu zuten hori bete dezatela eskatu diote eskualdeko taldeek eta eragileek Osakidetzari. Iaz, esaterako, Gernika-Lumokoa ospitalea izan dadila eskatzeko mozioak aurkeztu zituzten eskualdeko udaletxeetan.\n3. Bilbo Handia\nBilbo Handiko bizilagunak, bestalde, Basurtu eta Santa Marina ospitaleetan artatzen dituzte. Santa Marinan patologia kronikoak dituzten eriak artatzen dituzte. Errehabilitazioa eta zainketa aringarriak ere eskaintzen dituzte osasun zentro horretan.\nLaugarren eta hirugarren solairuak itxita dauzka, baina, laugarren solairua berritzeko lanak bukatu bitartean. Hirugarren solairuan 100 ohe itxi dituzte, eta gabezia horri irtenbidea emateko asmoz Galdakaoko ospitalean “hutsik” zegoen solairu batean “60 ohe inguru” ireki dituztela azaldu du Osakidetzako zuzendariak. Apirilean zabalduko dute hirugarren solairua, eta, udazkenean, bestalde, berritutako laugarrena.\nBasurtuko SATSE sindikatuko ordezkarien arabera, Santa Marinako lanak bukatu ostean euren ospitalean lasaiago ibiliko dira. Horrez gain, Basurtun hartzen dituzten pazienteen idiosinkrasia besteekiko desberdina dela azaldu dute, Bilbon adineko populazioa Bizkaiko batez bestekoa baino handiagoa dela arrazoituta, hain zuzen ere. Hain justu, Basurtura doazen gaixoek, batez beste, 80 eta 90 urtetik gora dituztela esan dute. Etengabeko arreta guneetan X izpiak eta analisiak egiteko zerbitzuak, besteak beste, 24 orduz zabalik egongo balira Basurtuko larrialdietako zerbitzuan horrenbeste jende ez litzatekeela pilatuko ere baderitzote.\nGurutzetak eta San Eloy ospitaleak artatzen dituzte, azkenik, Ezkerraldeko —Enkarterriko bizilagunak barne— pazienteak. Gurutzetan bertan ere solairuetako batean obrak egiten ari direla azaldu du Osakidetzako zuzendariak. San Eloyn oinarrizko osasun arreta ematen dute. Ama berriak artatzeko atalik ez dauka, ordea; ezta Gurutzetan eskaintzen dituzten espezialitateetako batzuk ere.\nOsasun publikoa gain behera? »\nmartxoak 09 | Asteko Gaiak |\t244\nAzken asteetan Bizkaiko ospitaleetako larrialdi zerbitzuetan gertatu diren kolapsoek mahai gainean jarri dituzte, berriz ere, osasun publikoaren alorrean gertatzen ari diren “murrizketak”. Sindikatuen arabera, murrizketa horiek nabarmenak dira; Osakidetzaren aburuz, baina, murrizketarik apenas dagoen.\nIñigo Bilbao LAB sindikatuko Osasungintza sektoreko ordezkariaren arabera, egia da larrialdi zerbitzuetan urteko sasoi batzuetan betidanik izan direla kolapsoak, Osakidetza zerbitzuko arduradunek azken asteotan behin eta berriz errepikatu duten bezala. Horren atzean, baina, “egiturazko arazo bat” dagoela deritzo. Lehen egun jakin batzuetan gertatzen ziren kolapsoak, gainera, orain maizago eta gripe sasoitik kanpo ere gertatzen direla gogorarazi du. Horren atzean “kudeaketa txarra eta murrizketak” daudela deritzo.\nSarri, gainera, pazienteek osasun arazo bat dutenean zuzenean larrialdietako zerbitzura jotzen dutela eta hori gaizki dagoela salatzen dela ekarri du gogora Bilbaok. Herritarren jarrera hori, baina, “sortutako osasun ereduaren ondorio” dela adierazi du; hain zuzen, lehen mailako arreta utzita dagoela arrazoitu du. “Osasun etxera zoaz, handik etengabeko arreta gunera bidaltzen zaituzte, han ez dagoela erradiografiak egiteko aparaturik eta, azkenean, munduari bira eman ostean, Gurutzetako larrialdietako zerbitzura joateko esaten dizute. Herritarrek, azkenean, zuzenean ospitaleetara jotzen dute”, esan du. “Herri bakoitzak behar dituen zerbitzuak garatzeko deszentralizazio apusturik ez da egin”, salatu du. “Osakidetzari merkeago ateratzen zaiolako zentralizatutako kudeaketa”.\nMurrizketen kontua “aspalditik” datorrela dio Bilbaok. “Krisiaren aitzakiarekin, baina, orain aprobetxatu egin dute aurreko administraziotik zetorren pribatizazioaren aldeko eta osasun publikoaren kontrako neurri batzuk hartzeko”. Urtez urte “osasun arretaren kalitatea eta inbertitutako dirua gutxituz” joan dela azaldu du. Gogora ekarri du, halaber, osasungintza publikoak murriztu egin duela pertsona bakoitzeko urtean egiten duen gastua. 2010ean, 1.644 euro gastatzen zituen, eta 2011n, berriz, 1.564 eurora jaitsi zuten kopurua. “Horrek adierazten du gero eta gutxiago gastatzen dela oro har. Hori hasiera txarra da. Izan ere, gizarte honetan gero eta adineko jende gehiago dago. eta patologiak kronikoagoak dira. Horrek gastua handitu behar izatea ekarri beharko luke”.\nOsasun Sailak urtean herritar bakoitzarentzat egindako gastua murriztu izana, baina, “profesionalei eta ekipamenduei esker produktibitatea hobetzearen ondorio” dela arrazoitu du Julian Perez Gil Osakidetzako zuzendari nagusiak. “Hemen ez dugu inongo murrizketarik egin. 2009an gobernuan sartu ginenetik, kudeaketa lana egin behar izan dugu, eta sindikatuek ontzat eman ez dituzten zenbait erabaki hartu behar izan ditugu”, esan du.\nHala ere, onartu du egoera ekonomikoaren ondorioz balitekeela gaur egun batzuetan langileen ordezkapenak ez egitea lehenago egiten ziren azkartasun berarekin. Halaber, langile kopuruak, oro har, gora egin duela baieztatu du, “zerbitzu berriak martxan jarri” dituztelako; besteak beste, Galdakaoko onkologia unitate berria.\nHorrez gain, haren esanetan, zerbitzuren batean zenbait ohe itxi direla esaten denean hala gertatu bada, “okupazioak behera egin duelako da”. Perez Gilek alde baikorra nabarmendu du: “Eriek gero eta egun gutxiago egin behar dituzte ospitalean, teknika eta teknologia hobeei esker”.\nOspitaleetan pazienteekin lanean ari diren beharginak, baina, ez dira iritzi berekoak. Barakaldoko San Eloy ospitaleko UGTko ordezkari bat kritikoa da:”Murrizketak daude. Langile batek gaixo agiria hartzen duenean, haren lekua beteko duen inor ez dute kontratatzen, batez ere, gaixoaldi laburrak izango direla uste duten kasuetan”. Eta horrek pazienteengan eragina duela azaldu du. “Beharginok lan gehiago daukagu, eta horrek pazienteak artatzeko orduan kalitate gutxiago suposatzen du”, esan du. San Eloyn, gainera, egunero behar baino jende gutxiagok lan egiten duela adierazi du UGTko ordezkariak. “Izan ere, larrialdi zerbitzuan, esaterako, greba egunetarako aurreikusitako gutxiengo langile kopuru bera aritzen da lanean egunero”.\nLABek gauza bera salatu du beste ospitaleetan ere. Bilbaoren ustez, osasun artaren kalitate gero eta txarrago horren atzean “osasungintza pribatua, mutualitateak, aseguru etxeak eta abar” bultzatzeko interesa dago. “Izan ere, itxaron zerrendak gero eta luzeagoak badira, jendeak pribatura joko du edo aseguru bat kontratatuko du”.\nHainbat proba egiteko —eskanerrak, besteak beste— Osakidetzak pazienteak klinika pribatuetara bideratzen dituela salatu du, gainera, eta adierazi du atal horretan “dirutza” gastatzen duela. “Osasun publikoan inbertitu beharrean gero probetxua ateratzeko, probetxurik ekarriko ez digun zerbaitetan inbertitzen dute”, esan du. Osasun publikoak irabaziak emango dituela pentsatzea ezinezkoa dela iritzi dio. “Horregatik da zerbitzu publiko bat!”.\nBaieztapen horiek “min” egiten diote Perez Gili, “pribatizaziorantz baino guztiz kontrako jarrera” darabiltela uste baitu. 2009an, 17.435.516 euro gastatu zituen Osakidetzak klinika pribatuetara ebakuntzak edo proba osagarriak egitera bidali zituen pazienteengatik; 2011n, ordea, 9.098.847 euro izan ziren. “Hori itxaron zerrendetako pazienteei dagokienez. Horrez gain, azpiegitura berriak zabaldu ditugu, zerbitzu gehiago ematen ari gara eta pribatura gero eta paziente gutxiago bideratzen ari gara”, esan du. “Sarri beste autonomia erkidego batzuetako albisteak entzun eta gurean gauza bera gertatzen dela uste izaten dugu. Gurean osasungintza pribatizatzen ariko balitz, ni ere kalera aterako nintzateke”, erantsi du Perez Gilek.\nBilbaok, baina, Europako herrialde batzuek osasun sistema pribatizatzeko darabilten prozesuaren antzekoa gertatzen ari dela salatu du. “Diru gehiago daukanak arreta maila altuagoa izango du, eta ez daukanak bigarren mailako erdi oinarrizko arretarekin konformatu beharko du”.\nTala Bekoa gotorlekua eraiki zuten urtea. »\nmartxoak 02 | Asteko Gaiak |\t216\nLekeitioko Tala Bekoa izan zen Aro Modernoan Bizkaian eraikitako lehen gotorlekua: 1528. urtekoa da, hain zuzen ere. Tala izeneko eremuan zegoen, kaitik gertu, baina gaurdaino ez da horren arrastorik aurkitu.\nBermeon egondako gotorlekuen kopurua. »\nmartxoak 02 | Asteko Gaiak |\t220\nBermeo da Aro Modernoan gotorleku gehien izan zuen Bizkaiko udalerria. Tamalez, gaur egun Tonpoin baino ez da zantzu materialik geratzen. Egitura guztien izenak ezagunak diren arren, ez dakite non zeuden horietako bost.


2021 ko Martxoaren 08 ren\nGuedan Servicios Deportivos S.A. - Kudeaketa-kalitatea\nGure kudeaketa sistema, Kudeaketa Aurreratuaren ereduan dago oinarrituta. Apustu hau, hiru foru aldundiak eta Eusko Jaurlaritzak bultzaturiko 3K proiektuarekin hasi genuen (Euskal kirol erakundeen kudeaketa hobetzeari zuzenduta). Proiektu hau, 2012 urtean bukatu genuen lehenengo kirol zerbitzuen arloko erakundea izanik.\n2016. urtean, 2012 eta 2014. urteetan Bikaintasun Konpromisoaren ziurtagiria lortu ondoren, Kudeaketa aurreratuari brontzezko A saria lortu dugu Eusko jaurlaritzaren aldetik. Sari honen helburua, Euskal Herriko erakunderik aurreratuenak eta kudeaketaren praktika honenak aintzateztea da.\nKudeaketa aurreratuak, gizartearekiko konpromiso maila handia eskatzen du eta Guedanek kolaborazioen bitartez (Denbbora Sarea, Euskalit, CEBEK, CIE,...), kirol babesak, ikastetxe publikoen praktikak posible eginez, pertsona gazteei lana emanez, eta ingurumena errespetatuz ISO 14001 eta Karbono Aztarnaren kontrola eta ezagupenaren bitartez (2015.urtean- 64,12 tCO2E), garatzen du, estrategiak planifikatuz epe labur, ertain eta luzean, egindako jardueren eragina txikiagotzeko.\nBaita ere, 2008. urtetik aurrera ISO 9001 kalitateko ziurtagiria daukagu.\nHalaber, 2016.urtean, Eusko Jaurlaritzak emandako euskararen kalitatezko kudeaketaren Bikain ziurtagiria lortu dugu, kanpo ebaluazioa jaso ondoren EME (erreferentzia marko estandarra) jarraituz, 4 ardatzez osaturik: Irudi korporatiboa, kanpo harremanak, barne harremanak eta euskararen kudeaketa.\nAintzatespen honek, gure konpromisoa adierazteaz gain, gure zerbitzuak euskaraz eskaintzeko gaitasuna bermatzen du.


Euskara eta harremanek topa egiten dutenean… “Saltsa badago!” - Sustatu.eus - Teknologia albisteak\nEuskara eta harremanek topa egiten dutenean… “Saltsa badago!”\n2015-12-18 : 12:24\nBerritze lan intentsibo baten ondoren, Kaixomaitiaren, euskaldunon harremanetarako gunearen, aro berri bati emango diogu hasiera, “Saltsa badago!” lelopean. Hiru oinarriek eutsiko dute proiektu berria: Kaixomaitia.eus, harremanetarako webgune eraberritua; Kaixomaitia Ekintzak, pantailaren beste aldean jendea ezagutu eta elkarrekin gozatzeko jardunaldiak; eta Kaixomaitia Blog-a, kolaboratzaile sare batekin harremanei buruzko hausnarketa egin eta iritziak partekatuko dituenak.\nKaixomaitia.com 2007.urtean jaiotako euskaldunon euskarazko harremanetarako lehen ataria da, Iñigo Arandiak sortua eta, egun, bakarra izaten jarraitzen du. Denboran zehar, akats eta abilezien ondorioz ikasiak, zerbitzuak moldatuz joan gara: 2009.urtean aldaketa nabari bat jasan zuen Kaixomaitia.com-ek eta gaur, inflexio puntua iritsi zaio, euskaldunon harremanetarako gunearen ibilbidea markatuko duena.\nZerbitzu eta funtzionalitate berriei dagokienez, hauek dira azpimagarrienak: bilaketa aurreratuak, bat-bateko mezularitza sistema, ordainketa egiteko baliabide ezberdinak (mikrordainketak eta txartel bidezkoa), soslaiaren pribatutasuna egokitzeko aukera (profilaren ikusgarritasuna, borondatez erakutsi ahal izango den argazki pribatua...) eta Zirri-Mirri (bateragarritasuna bilatzen duen argazki karrusel jolasa).\nIdeia asko ditugu jada jendea giro paregabean biltzeko eta beste elkarte batzuekin elkarlanak adosten gabiltza zerbitzu berezi eta osoak eskaintzeko. Besteen artean, sukaldaritza ikastaroak, harremanei buruzko hitzaldiak, kirol ekintzak, ibilaldiak, jarduera kulturalak, speed dating-ak... antolatuko ditugu, urtarriletik aurrera; hitz bitan, agenda alaitzeko plan oso tentagarriak.\nEuskaldunon harremanetarako gunearen izaera eta hausnarketak partekatzeko asmoz, komunitatea sustatuko duen bloga zabalduko dugu. Horretan, astero, kaixomaitiatik gure ekarpenak egingo ditugu proiektuaren berri emateko eta, horrekin batera, kolaboratzaile eta jarraitzaileek ere euren zeresana izango dute. Lagun horiek kazetari, iritzi emaile, itzultzaile, eta generoan espezializatutako profilak izango dituzte eta astero partekatuko dituzte fikziozko istorio, berri, iritzi, erreportai, e.a. “Kaixomaitian Saltsa badago!” baieztapena egiaztatuko da blogean ere, sustatuko ditugun eduki aktibo, dinamiko eta interaktiboei esker, euskaldun orori gizartearen harremanei buruzko hausnarketa egitera gonbidatuko gaituenak.\nZoriontsuak al gara ditugun harreman sexual / afektiboei dagokienez? Erlazio irekiak izateko desira dugu? Sexualki aktiboak gara? Zenbateraino gara leialak? Eta zergatik gara leialak? Eragina al dute genero, adin edota ideologia bezalako aldagaiek harreman zoriontsuak izateko orduan?


Ternua etxeak gizonentzat egindako KILU jakak haizearen aurka babestuko zaitu bere isolatzaile arras efizienteari esker. Janzki funtzio anitzeko, epel, haize-kontrako, transpiragarri eta konprimagarri hau zure bidaide egokia izango da mendiko jardueretarako, esate baterako, trekkingean, mendi-ibilietan, izotz-eskaladan edo alpinismoan erabiltzeko, eta baita eguneroko jardueretan eta denbora librekoetan babesteko ere. Gure deierarekin bat etorriz, material birziklatuekin dago fabrikatua, hain zuzen, PFC gabeko ura aldarazteko tratamenduz hornitutako Pertex® Quantum Eco® ehunarekin eta Thermashell Eco 100 gr betegarriarekin.\nTxanodun isolamendu-jaka teknikoa eta balio anitzekoa da, material birziklatuz eginda. Aurrealdean eta atzekaldean Pertex® Quantum Eco ehuna du haizearen aurkako babes oso arina izateko eta PFC gabe ura aldarazteko tratamenduz hornitua. Mahuketan, alboetan eta txanoan Microshell ehun elastikoa du erosotasun eta mugikortasun gehiago izateko. Thermashell Eco 100g betegarriz eginda, isolamendu maila oso eraginkorra lortzeko. - Aurrealdean eta atzekaldean Thermashell Eco Pearl du - Alboetan, mahuketan eta txanoan Thermashell Eco 100g du -Eskuetarako bi patrika -Oso espazio gutxi behar du - Eskumutur eta estu daitezkeen barren elastikoak beroaren galera ekiditeko - Esku batez estu daitekeen txanoa.


Pribatutasun politika - Elkartea - Asociación Adecka\nWebgune honen eta bertako edukiaren jabea ADECKA enpresa da. Webgune honetako informazioa eta edukiak gutxi gorabeherakoak dira. Hori dela eta, informazioarekin lotutako zehaztasun- edo eragingarritasun-faltagatik eratorritako edozein erantzukizunetatik salbuetsita geratuko da enpresa.\nADECKA enpresak erreserbatuta du webguneko edukia aldatzeko eskubidea aldez aurretik jakinarazpenik egin gabe eta inolako mugarik gabe. Webgune honetara bidalitako informazioak edo formularioen bidez sartutakoak egiazkoa izan beharko du eta ez du indarrean dagoen legeria edo hirugarren batzuen eskubidea urratuko.\nADECKA enpresak ez du bere gain hartuko kontratuz kanpoko edo kontratu mailako inolako erantzukizunik birus informatikoek edo edozein eratako elementu informatikok eragindako edozein eratako kalteak jasan dituen pertsonaren edo enpresaren aurrean; izan ere, ezin du % 100en bermatu webgunean birusik edo beste elementurik ez dagoenik.


Smart money moves 2013 by Tio Sheng Chiat 438 views\nP2A Customer Development by Jeb Ory 390 views\n461_uraren_kutsadura_dena_jarraian.ppt by ElhuyarOlinpiada 757 views\n285_4.proba.ppt by ElhuyarOlinpiada 290 views\n177_sukaldea_txus1d.ppt by ElhuyarOlinpiada 505 views\n506_zernola1.pdf by ElhuyarOlinpiada 429 views\n1. BILBORAKO TXANGOA Arrupe Txiki 2010\n2.

Non egingo da?

Noiz eta zenbat egun ?

Zergatik egiten da?

Zer eraman behar dugu ?

Norekin goaz ?

Egileak

AURKIBIDEA\n3. NON EGINGO DA?:

Txangoa Bilbora izango da. Han dagoen ikastetxe batera, Indautxuko Jesuiten ikastetxean egingo dugu lo beste ikastetxe batzuekin.

\n4. NOIZ eta zenbat egun?

Azaroaren 5etik 6era egongo gara han, Bilbon bi egun.

Lehenengo, ostiralean azaroaren 5ean Los Herraneko autobus geltokian egon behar gara laurak eta laurdenetan.

\n5. ZERGATIK EGITEN DA?

Ekintz hau egin da, alde batetik jende gehiago ezagutzeko eta harremanak egiteko beste ikasle batzuekin. Eta beste aldetik kristau esperientzia bat izateko.

\n6. ZER ERAMAN BEHAR DUGU?

Hara joateko eraman beharreko batzuk beharko ditugu:

Ostiraleko afaria

Kuadernoa eta estutxea

Objetu pertsonalak

Arropa eta kirol egiteko oinetakoak

Lo sakua

Nezeserra

\n7. NOREKIN GOAZ?

Bilbora, gure irakasle batzuekin goaz. Eta Arrupe Txikiko beste monitore batzuekin ere.

\nFormacion en movilidad: Conceptos de desarrollo en iOS (II)\nFormación en movilidad: Conceptos de desarrollo en iOS (V)


Zumaia gorputzak astintzeko prest! — dantzan.eus\nHemen zaude: Hasiera › Hemeroteka › Zumaia gorputzak astintzeko prest!\nZumaia gorputzak astintzeko prest!\nzUMAIAKO herritarrei dantza mundua hurbiltzea. Hori da sortu berri den Astindu Zumaiako dantza elkarteak duen helburu nagusia. Orain arte musika eskolako helduen dantza eskoletan aritutako herritar talde bat elkartu eta talde bat osatzea erabaki dute, euskal dantzaz gain, beste estilo batzuetako dantzak ikasi eta irakasteko asmoarekin. Honela, formazio eskaintza sendotzea eta zabaltzeaz gain, dantzarekin lotuta dauden ekintzak indartzen ahaleginduko da Astindu, herriko dantza kultura, ikertu, landu eta sustatzeko asmoz\nJone Osa da Astindu elkarteko kideetako bat. Dantza maite du eta zaletasun hori zabaldu nahi du herritarren artean. "Askotan dan-tza arrotza izaten da batzuentzat eta gerturatu nahi dugu herritarrengana, ekitaldi ezberdinen bitartez", azaldu du. Talde osatzen duten 30 kideak zumaiarrak diren arren, elkarte irekia da, inguruko herrietako bizilagunek ere Astinduko kide izan nahiko balute.\nHasieran Zumaiarekin lotura zuten "hamar mila izen" etortzen baldin bazitzaizkien ere burura, azkenean, Astindu izena jarri zioten elkarteari. Izan ere, hori dute helburu: herritarrek hankak, gorputzak astintzen jartzea. "Musika eskolarekin batera, Zumaian dan-tzako harrobia sortzen jarraitu nahi dugu eta ahal dugun guztian lagunduko dugu", nabarmendu du Osak. Honela, hurrengo urterako musika eskolak dantzarako duen eskaintza zabaltzea erabaki du eta euskal dantzaz gain, klasikoa, garaikidea eta gorputz adierazpena ikasteko aukera ere izango da Zumaian. "Gainera, ordubeteko eskolak izan beharrean soilik, bi ordukoak izango dira, guk hala eskatuta", gaineratu du Osak.\n"Edozeinek hartu dezake parte gure elkartean. Soilik 20 euro ordaindu behar dira urtean bazkide izateko eta ez da beharrezkoa dantzatzen jakitea. Horretarako dugu taldea, ikasteko. Adin guztietako jendeak osatzen dugu elkartea", azaldu du.\nlehen ekimenak, uztailean\nMusika eskolako ikasturtea amaitu berri den honetan hasi dira Astindu elkarteko kideak lanean eta lehen ekimena uztailean eskainiko dute. Honela, Udalaren babesarekin, dantza garaikideko ikastaroa antolatu dute. Gazte zein helduentzako eskolak antolatu dituzte, baina gazteena aurrera atera ez denez, azkenean helduekin arituko dira eskolak ematen. Gaur da izena emateko azken eguna Alondegian (943 861056), kultur etxe berrian. Helduen taldeak 18 urtetik gorako pertsonek osatuko dute eta astearte eta ostegunetan, 19.00etatik 21.00etara jasoko dituzte eskolak, Torreberri eraikinean.\nIkastaroan parte hartzeko 40 euro ordaindu beharko dira (Astindu elkarteko bazkideek 30 euro). Astelehenan (uztailak 4) hasiko dira eskolak eta hilaren 29an amaitu. Dantza garaikideko eskoletan, espresio bide berriak esperimentatu, gorputzak dituen baliabideak eta aukerak ezagutu, espazio eta denboraren erabilpenaz kontzientzia hartu, irudimena aberastu, bakoitzaren baliabideak baloratu eta erabiltzen ikasi, mugimendu gaitasuna handitu, komunikaziorako espazio bat eraiki, zalantzak eta galderak sortu eta hauek argitu eta batez ere, ondo pasatzea lortu nahi dute. Ikastaroko azken egunean eta ekimena borobiltzeko asmoz, dantza emanaldia eskainiko dute Zumaiako kaleetan zehar eta bide batez, Astindu elkartea aurkeztuko dute.\nBestalde, abuztuaren 12an Euskal Jai eguna ospatuko da Zumaian eta, aurretik, gaztetxeko kideekin batera fandango eta arin-arin ikastaroa eskaini nahi du Astinduk. "Edozein motatako dantza kultura indar-tzeko grina sentitzen duen edonork parte har dezake Astindun", gogoratu du Osak. Helbide elektronikoa (astindu.zde@gmail.com)eta Facebookeko profila ere badituzte interesatuentzat.


Orain dela urte mordoxka, nire "Síntesis histórica de la ARMERIA VASCA" idazten ari nintzela, Koldo Mitxelenak animatu ninduen obra hartan Deba Arroko tailerretako tresnak eta materialak izendatzeko erabiltzen ziren ohizko hitzak sartzera. Horiek biltzen ari nintzela, konturatu egin nintzen, nola edo hala, gure hizkuntza zaharraren aberasgarri gerta zitezkeen beste hitz asko ere bazirela han. Beste asko ere badira ; horretaz ez dago dudarik. Nire asmoa hizkuntz aberastasun horretan laguntzea da, litekeen modurik apalenean bada ere.


Bilaketa gainbegiratzeko eskatu dio Borja Lazaroren familiak Espainiari - Gizartea - Berria\nBilaketa gainbegiratzeko eskatu dio Borja Lazaroren familiak Espainiari\nBi urte bete dira Kolonbia iparraldean desagertu zenetik.\nSendiak eta lagunek urteurrena gogoratzeko elkarretaratzea egin dute Gasteizen\nBorja Lazaroren etxekoek eta lagunek elkarretaratzea egin zuten atzo. J. RUIZ / ARP\n2016ko urtarrilak 9\nBorja Lazaro Herrero gasteiztarra Kolonbia iparraldean desagertu zenetik bi urte bete ziren atzo. Familiak gogora ekarri du, kasua ez ahazteko. Ana Maria Herrero amak eta Sergio Lazaro Herrero anaiak agerraldia egin zuten, Gasteizko alkate Gorka Urtaranek lagunduta. Espainiako Atzerri Ministerioari dei argia egin zioten: Kolonbiako Polizia egiten ari den ikerketari arreta handiz begiratu diezaiola. «Poliziak esaten digu oraindik ere bila dabiltzala. Baina Espainiaren enbaxadak eta kontsuletxeak gainbegiratu beharko lukete benetan hori horrela dela», azaldu zuen Sergio Lazaro Herrerok.\nJoan den abenduan, Gasteizko Udalak antzeko eskaera bat egin zion ministerioari, eskutitz bidez. Cristobal Valdesek erantzun die, atzerrian dauden espainiarrez arduratzen den zuzendariak, eta elkartu eta hitz egiteko gonbidapena egin dio familiari. Ana Maria Herrerok onartu egin du, eta bilerara joango direla iragarri zuen. Iaz Iñigo Fernandez de Vigo orduko Europako Batasunerako estatu idazkariarekin elkartu ziren. Bileraren asmoa familiaren eta Espainiak Kolonbian eta Venezuelan dituen ordezkarien artean zuzeneko harremana sortzea izan zen, baina ez zen halakorik gertatu. Espainiak Kolonbian duen kontsularekin baino ez zuten egin berba, behin, eta telefonoz.\nFamiliak eta lagunek Lazaroren desagertzea gogorarazteko elkarretaratzea egin zuten atzo iluntzean Gasteizko Posta plazan. «Ezinbestekoa da nire semeari buruz hitz egiten jarraitzea. Isiltzen garenean desagertuko da benetan», ohartarazi zuen amak.


Urdanibiko azoka txikia, beste garai baten aztarna – Irunero\nPosted on 2015(e)ko urriak 26 2015(e)ko urriak 26 by Irunero\nHamarnaka saltoki eta ehunka erosle biltzen dira larunbat goizetan Irungo Urdanibia plazan eta ospitale zaharraren aurrean. Ikuskizun bitxia da azoka txikia, aspaldiko bizimoduaren oinordekoa. Saltzaileek oihuka iragartzen dituzte produktuak. Erosleak berriketan gelditzen dira edozein izkinatan, poltsa, karro eta guzti. Zortzi hilabete pasa dira azoka Urdanibira bueltatu zenetik. Urte osoa egin zuen lehenago erbestean, Dolores Salis kalean, plaza zaharberritzen ari ziren bitartean.\nItxura modernoa du Urdanibia plazak. Baina mantendu ditu ezaugarri historiko eta bereizgarriak: petrila, iturria, aska eta zuhaitzak. Larunbatetako azoka txikia ere berreskuratu du, joan den otsailaz geroztik. Hamarkadetan Urdanibia plazari lotutako elementua izan da. Eremu naturalera itzuli da, beraz. Nortasun handiko jarduera da merkatua. Aski da itzuli txiki bat ematea bitxikeria asko antzemateko. Azokak hiru zati bereizi dituela, esaterako. Oinetakoak, arropak eta oihalak saltzen dituzte Urdanibia plazaren alde batean. Bestean, baserritarrak eta etxeko produktuak eskaintzen dituztenak egoten dira. Ospitale zaharraren atarian, bestelako elikagaiak saltzen dituztenak. Saltzaileen eta produktuen jatorria askotarikoa da. Fermin Muguruzak ondo deskribatu zuen azokaren aniztasuna, Azoka Eguna abestian: “Munduari bira Irun herrian”.\nAdinari dagokionez, berriz, homogeneoagoa da azoka. Saltzaileen artean ikusten dira neska-mutil gazteak. Diru iturri gehigarria da azoka haientzat. Erosleen profila, ordea, finko samarra da. Egoi Herrero saltzaile irundarrak onartu du bezero gehienak adineko emakumeak direla. Olaberria auzoko Itziar Irastorzak baieztapena berretsi du. Alabaina, beste errealitate baten berri ere eman du: “Hurbiltzen diren gazteen artean, gehiago dira gizonezkoak”. Herrerok bezero fidelak mantentzen dituen arren, azaldu du gero eta gehiago konparatzen duela jendeak saltoki ezberdinen artean: “Garai batean kalitateari begiratzen zitzaion, batez ere. Orain, aldiz, prezioari garrantzia handia ematen dio bezeroak”.\nZaila izaten da erosleen erabakiak azaltzeko arrazoi orokorrak topatzea. Hala ere, nahiko argi dago azoka txikiaren abantailak zeintzuk diren. “Jendeak badaki bertako produktuak izaten direla, etxekoak. Guk sasoiko barazki freskoak eskaintzen ditugu, bezperan bildutakoak”, gogoratu du Itziar Irastorzak. Bezeroarekiko harremana ere azpimarratu dute saltzaileek. Gertukoa dela adierazi du Irastorzak: “Supermerkatu batean erosita, tomatea txarra baldin bada, ez zara kontu eske joango. Edo esango duzu zer edo zer, baina ez espero erantzunik. Merkatuan, berriz, bezero batek esaten baldin badit tomate bat ez zela ona, beste bat emango diot”.\nIritzi kontrajarriak kokapenaren inguruan\nSaltzaileak eta bezeroak Urdanibia plazako kokapen berrira ohitzen ari dira oraindik. Azoka txikia ez baita plazako lanen aurrekoaren berdina. Denetariko iritziak daude. “Plaza ondo dago, oso polita da”, aitortu du Miguel Ángel Camacho zapata saltzaileak. Gogorra izan da, baina, merkatuaren kokapenaren aldaketen ondorioei buruz hitz egiterakoan: “Dolores Salis kalean egon ginenean, urte oso bat zakarretara bota genuen. Jendeak etortzeko ohitura galdu zuen, eta ezin izan dugu lehengo maila berreskuratu”. Erdigunetik urrunago dagoenez, azoka txikira astero hurbiltzeari utzi zioten bezero batzuek. Maiztasunak behera egin zuen nabarmen. “Kontuan hartu behar da gehienak helduak direla, eta oinez etortzen direla, karroarekin”, gogoratu du Egoi Herrerok.\nAbantailak ere bazituen, ordea, Dolores Salis kaleko kokapenak. Doan aparkatzeko lekua dago inguruan, eta bezero askok baliatzen zuten. “Autoz etortzen zen jendearentzat erosoa zen. Produktu gehiago, eta pisutsuagoak eros zitzaketen. Fruta-sal-tzaileek nabaritu dute gehien”, nabarmendu du Itziar Irastorzak. Urdanibia plaza berritzearekin batera, TAO sistema ezarri dute inguruko aparkalekuetan. Horrek kalte handia egin die urrutitik etortzeko ohitura zuten erosleei. Iparraldeko jende askok Irungo azokara hurbiltzeari utzi diola baieztatu du Irastorzak. Lehen hilabeteetan bezeroek jasotako isunen kopurua esanguratsua izan da. Herrerok uste du udaltzainek “zorrotzegi” jokatu dutela.\nSaltzaileei ere eragiten die aparkalekuaren arazoak. 9:30ak arte autoak sartzen uzten diete, produktuak deskargatzeko. Gero, saltoki bakoitzeko norbaitek aparkaleku bila eraman behar izaten du kotxea, eta 13:30etan bueltatu, materiala jasotzeko. “Dolores Salis askoz erosoagoa zen, autoa ondoan utz genezakeelako”, aipatu du Irastorzak. Kritikoa da emakumea Urdanibia plazako kokapenarekin, eta eragozpen gehiago ikusten ditu, gainera: “Urdanibian edozein jai dagoen bakoitzean lekualda-tzen gaituzte. Udan batez ere, genero gehien dugun garaian”. Dena den, azokaren arazorik handiena ez da kokapena, ezta aparkalekua ere. “Merkataritza gune handiek eta multinazionalek garamatzate galbidera”, salatu du Miguel Angel Camachok. Kontsumo ohiturek aspaldi hartutako no-rabidea da azoka txikiaren etsai.\nPosted in InformazioaTagged Urdanibiko azoka txikia


Pasioa San Joanen hitzetan... lapurteraz — Eibar.ORG | Eibarko peoria\nHemen zaude: Hasiera / Blogak / Amatiño / Pasioa San Joanen hitzetan... lapurteraz\nPasioa San Joanen hitzetan... lapurteraz\nAmatiño 2012/04/02 23:10\nIgande arratsaldez Donostian izan genituen "Le Concert Lorrain" ganbera-orkestra eta "Nederlands Kamerakoor" abesbatza. Elkarrekin eskaini ziguten Johann Sebastian Bach konpositorearen "Pasioa San Joanen hitzetan" erestia. Bach berez da astuna, eta atsedenik gabeko 130 minutu lar luze, musika anoa txikerragoetan maite dugunontzat. Hala ere, ez lokartzeko-edo, dezente gustura aritu nintzen librettoa lapurteraz irakurtzen. Lapurteraz?\nGarai batean, zenbait opera, kantata edo errezitaletan proszenio-buruan jarritako testu-itzulpenak gaztelania hutsez izan ohi ziren. Aspaldiotan, berriz, gaztelaniaz gainera, baita euskaraz ere. Guztion batutzat jotzen dugun euskara horretan, jakina. Baina aurreko igandean, berriz, "Le Concert Lorrain" ganbera-orkestraren kontzertuan, harrigarri bada ere, lapurteraz. Euskara landu eta txukunean, bai, baina Iparraldeko nolabaiteko baturantzako "lapurtera osotuan", hiztegiaz, morfologiaz zein joskeraz.\nAuskalo gero itzulpen hori nondik nora atera ote den. Behar bada, "Le Concert Lorrain" (Lorrena) eresbatza frantziarra izanik, aurretik Iparraldean aritua izana da. Edo, agian, tokian tokiko audientziari dagokiokeen itzulpenaz azken orduan arduratu beharrean, nahiago dute aldez aurretik patxadaz eta euren gustura egindako itzulpen eta guzti jendaurrean agertzea. Alde honetatik, Lorrenatik begiratuta behintzat, nabarmen arruntagoa dateke itzulpen eskaka Baionara jotzea, Donostiara laguntza eske dei egitea baino.\nEdozein modutan, lapurtera landuari eliz-giro klasikoa darionez gero, ez zitzaidan batere arrotz iruditu Pasioaz jarduteko, zeharo aproposa baizik. Ez nuen ordea atzo arte sekula pentsatu, Pedro apostolua Piarres izan zitekeenik.\n"Le Concert Lorrain" ganbera-orkestrak eta "Nederlands Kamerakoor" abesbatzak elkarrekin eskainitako Bach-en Pasioa San Joanen hitzetan ereslana --San Materorena bezain ezaguna ez izan arren-- ez da gero euli-kaka. Programa berberau martxoaren 18an hasi zen Oslon eta apirilaren 7an amaituko da Parisen. Tartean, bizpahiru egunetik behin Varsovia, Metz, Luxenburgo, Amsterdam, Donostia, Turin, Cuenca, Lyon eta Luzernan. Eta, behin eta berriz, batean zein bestean, beti ere, gainezka.\nHori bai, lapurteraz, Donostian soil-soilik.


Txaramela: junio 2014\nBukatu zaigu ikasturtea,bai, bukatu da askoren onerako, ikasturtea onik atera dutenentzat, eta apurren batzuren kalterako, ezinean eta etsiturik ibili direnentzat. Galtza bete lan eman dute 600etik gorako ikasleek, 80 irakasleren gidaritzapean, itsasontzi erraldoiaren lemari gogor eutsiz urruneko edo hurbileko portu batean eskifaia lehorreratzeko prest.\nEzin dugu ikasturteko aldizkariko azken sarreran aipatu gabe utzi zenbait irakaslek "abandonatu" egingo gaituztela. Horien artean gaztelera departamentutik, hiruk. Bego Ruanok, Fernando Barredok eta Mari Jose Gonzálezek; plastikatik, Izaskun Mariñelarenak; historia mintegitik, Mikel Barbak, Pablo Ogandok; Gela egonkorretik, Elenak.Denei, bihotz-bihotzez "gero arte" esan nahi diegu, jakin badakigulako gurean lagunen artean sentitu direla. ONDO IBILI!!!!\nEta, begi bietatik negar anpuluak ateratzen zaizkizuenean, sartu sarrera honetan aurtengo urtekariko argazkieei begiradatxo maitagarria emateko.\nPublicado por Prentsa Tailerra en 1:44 No hay comentarios:\nUrtean zeharreko lana gogorra izan bada ere, mezeri izan du bidean aurrera egiteak. Marrazketan berakatza baino finago ibili zaizkigu talde guztietako ikasleak, batzuetan azkar, beste batzuetan mantsoago buru belarri lanari ekiten. Hor dauzkazue, adibiderako, 4.DBHko ikasleek egindako lantxoak, ikus dezazuzen trebezian zelan doazen, abilidadeak nola harrapatu dituzten. San Joan eko sutara botako dituztela? Zer egiteko diren gauza guk behintzat badakigu..., eta orain zuek ere bai!!!!\nPublicado por Prentsa Tailerra en 16:32 No hay comentarios:\nHemen utziko dizuegu gure gela itxiko neska-mutil txintxoek ikasturtean zehar egindako lan ugariren froga. Haietariko batzuk ez ditugu datorren artean gurekin izango, alde egingo baitute, bizitzan aurrera jarraitzeko. Ondo ibili!!!!\nPublicado por Prentsa Tailerra en 1:47 1 comentario:\nEtiquetas: KLASEKO LANA\nDBH1. mailako ikasleek teknologia arloan ikasitako guztia praktikara eraman dute eta azken hiruhilabete honetan txorien habiak diseinatu eta eraiki dituzte. Zura ederto landu ez ezik, kolore bizi eta apaineko habitxoak sortu dituzte.\nPublicado por Prentsa Tailerra en 1:27 1 comentario:\nDBHko 2. mailako ikasleek Gaztelania arloan publizitatea landu dute. Bizpairu astez, iragarkiak aztertzen jardun dute. Horretarako, irakasleek propio sortutako bloga izan dute gida eta bidelagun. Hainbat jarduera burutu eta gero, gogoz ekin diote bete beharreko lanari: Gaztelania Mintegiak antolatzen dituen aukerako arloak promozionatu dituzte kartelen diseinuetan, alegia.\nKartelen helburua argia zen: ikasleen artean “Taller de cuentos” eta “Taller de teatro” arloetan izena emateko gogoa piztea. Ez dakigu lortu duten ala ez, baina bidean egindakoa ez da lan makala izan: publizitateari buruzko hausnarketa eta sormena uztartuz lan bikainak egin dituzte. Ezetz? Zoaz hirugarren solairura eta erreparatu bertan eskegita dauden kartelei… Ahozabalik utziko zaituzte!\nAinhoa Artesano (gaztelera irakaslea)\nPublicado por Prentsa Tailerra en 2:07 No hay comentarios:\nEtiquetas: eskola jarduera\nAurten, Aitziber Arruabarrena dugu Musika irakasle institutuan. Asko kostatu arren, tiraka eta tiraka ikasleek lan egitea lortu dute; doinu bat bestearen atzetik, badoaz pixkanaka-pixkanaka, txirularen laguntzaz abestiak ateratzen. Gure ikasleek zein ondo jotzen duten ikus dezazuzen hemen utziko dizkizuegu talde batzuetan egin ditugun grabazioak: 3D eta 1C taldeko saioak.\nPublicado por Prentsa Tailerra en 8:39 1 comentario:\nARRATIA-NERBIOIKO ESKUPILOTAKO FINALETAN INSTITUTUKO IKASLEAK\nLarunbatean azkenaldian espero genituen Arratia-Nerbioiko esku-pilota finalak izan ziren Areatzan.\nAurten Zaratamoko taldeak Arrigorriagako taldearen kontra jokatu du. Zaratamo ordezkatzen Peio Artola basauriarra eta Ivan Hernandez zaramoztarra. Arrigorriagakoen taldean, Mikel Redondo eta Iñigo Romero arrigorriagarrak.\nFinal izugarria Areatzako pilotalekuan izan genuena !! Denetarik egon zen partiduan zehar: dejadak, kortadak, boleak eta gehien bat afizioa! Frontoian zeuden ikusleak harrituta zeuden haien aurrean ikusten ari ziren partiduaz. Emozioak eta pilotarekiko sentimenduak edonon nabari zitezkeen.\nZaramoztarrak partiduan aurretik joan ziren denbora guztian, nahiz eta Redondok bere gaitasunarekin ezkerrarekin hainbat alditan markadorean berdinketa lortu eta Romeroren dejada bat azpimarratu beharko genukeen. Hala ere, Zaratamoztarren nagusitasuna eta trebezia azpimarragarria izan zen, 18 eta14 irabazia eman ziena.\nGauza da lautik hiru pelotari eskuetan lesionaturik zeudela, partida osoan zehar argi ikus zitekeenez .\nIñigo Romero & Ane Moraga ( prentsa tailerra)\nPublicado por Prentsa Tailerra en 7:32 1 comentario:\nPublicado por Prentsa Tailerra en 2:24 1 comentario:\nPublicado por Prentsa Tailerra en 0:50 1 comentario:


«Dirurik gabe bizi zaitezke; etxebizitzarik gabe, ezin da» | Gizartea | Berria\nFrantzia iparraldean sortua da Patxi —izena aldatzeko eskatu du—, eta Lanbide Heziketan egin zituen ikasketak, munduan zehar bidaiatzera joan aurretik. Denbora batez Bartzelonan egon ondotik, Euskal Herrira iritsi eta bertan gelditzea erabaki zuen. «Beti ibili izan naiz aldi baterako lanetan edo beltzean, bizitzeko behar nuen gutxia irabaziz». Iazko urte osoa lanean pasatu zuen, 1.200 euroko soldatarekin. «Formakuntza bat egin nahi nuen, eta hori ordaintzea zen nire xedea». Langabeziarako eskubidea eskuratuta, enplegu bulegoak ematen diona da bere diru iturri nagusia: 800 euro. «Hemen, bizi maila nahiko garestia da: alokairuan 450 euro ordaintzen dut hilero; gelditzen denarekin bizi naiz».\nBanku debekua du gaur egun: ez du kreditu txartelik edo txeketegirik izateko eskubiderik. «Paper astakeria bategatik da. Etxeko jabeak dirua eskatzen zidan, eta, presiopean, txeke bat egin nion, bankuan dirurik izan gabe». Horrelakoetan gauzak konplikatzen direla dio: «Berak kanporatu nahiko ninduke. Nahiago du hilero ordainduko diola segur den norbait bere etxean». Amak lagundu izan dio, tarteka. Patxik nahiago du beltzean lan egin, zor duen dirua itzultzeko, nahiz eta, ondorioz, formakuntzako klaseetara ezin agertu. Laguntza sozialak eskuratzen ere saiatu izan da, baina «konplikatuegia» dela dio. «Paperena zinezko arazo bat da niretzat: dosierrak galtzen dira, berriz egin behar dira, orain dokumentu bat falta zaizu, gero bestea; eta ez dago nehor zu laguntzeko. Gizarte laguntzaile batek laguntzen ahal ninduke, baina eskubide hori izateko ere paper andana bete behar da. Bestela ere, noiz nahi duzu gizarte laguntzaile bat ikustera joan nadin? Klasera joateko ere denborarik ez daukat. Nire hozkailua bete behar dut; hori da nire lehentasuna».\nEguneroko gastuak mugatzen saiatzen da, asteburuetan bereziki. «Festa pixka bat egitera atera nahi baduzu, ba, ahazten duzu; edo pixka bat urruti bizi den neska-laguna ikustera joan nahi baduzu, ba, ez zoaz; edo jatetxera, lagunekin: bakoitzak hamabost euro emango ditu mahai gainean, eta zuk ezin duzu. Gauza txikiak dira; ez dute bizitzea oztopatzen, baina kakingarria da. Egunerokoan burua jaten dizuten kezkak dira». Gasolinarekin mugatu beharra, haragirik kasik ez jatea, supermerkatuko fruitu txarrak bakarrik erostea... halakoak aipatu ditu. Prekaritatean bizitzen «ikasten da»: eguneroko «plazer txikiak» ordaindu ahal izateko, garai batzuetan gutxiago jan izana kontatu du. «Badakit desberdin egin daitekeela, baina desberdin egiteko denbora behar da, eta, diruaren espiral batean sartzen zarenean, ba, jasaten duzu».\nIngurukoekin ez du aipatzen egoera; familiarekin batere ez. «Dirua aitzinatzea behar dudanean, badakit amak lagundu nazakeela, baina, 27 urterekin, ekiditen saiatzen zara». Bere lagun gehienak egoera bertsuan direla dio, eta, orokorrean, elkar laguntzen saiatzen direla, ideiak emanez, laneko aukeren berri emanez, janaria partekatuz... «Uste dut jende anitzen egunerokoa dela; ez naiz kexatzen. Baina ikasketak lasaitasunez egin nahiko nituzke».\nEtxebizitza da haren kezka iturri nagusia, kanpoan gelditzea. «Bere garaian ibili nintzen etxerik gabe. Gehienetan aurkitu izan dut zerbait, baina kanpoan lo egitea ere gertatu izan zait. Erran daiteke bizi hautu bat ere bazela, baina ez ditut gehiago 18 urte». Hainbeste etxe huts egonda bere irabazien erdia baino gehiago alokairuan gastatu beharra deitoratu du: «Ireki diezazkigutela etxe hutsak! Niretzat hori izan beharko litzateke lehentasuna. Dirurik gabe bizi zaitezke; etxebizitzarik gabe, ez».


Eroriz ikasten omen da oinez | Hegoaldeko Txokoa\nEroriz ikasten omen da oinez\nPosted on azaroa 14, 2018\tby hegoaldeuskaltegia\nErabiltzen duzu euskara? Akatsak egitea oso normala da, ezta? Emaguzu trikilmailuren bat!\n6 erantzun Eroriz ikasten omen da oinez -ri\n3:29 pm azaroa 16, 2018\nAzaroaren 23tik abenduaren 3ra bitartean Euskaraldia egingo da Euskal Herri osoan. Iniziatiba honetan denok eman dezakegu izena eta, GEU Elkartearekin eta Euskal Herriko zenbait famaturekin batera, hizkuntzaren erabilera areagotzeko balioko du.\nIkerketak dioten arabera, azkenaldian autonomi erkideago osoan, eta Gasteizen bereziki, gero eta jende gehiago euskaraz hitz egiten ari da, batez ere gazteak, ikasketetan daudelako edo euskaltegi batean daudelako. Horrez gain, gero eta mintzalagun talde gehiago sortzen ari dira. Aitzitik, eta usadioa dela kausa, badaude oraindik, euskara jakin arren, gazteleraz hitz egiten dituztenak. Ni, esate baterako, euskaraz hizketan hasten naizenean ohitura daukat gaztelerara pasatzeko, eta gainera, konturatu gabe egiten dut.\nBeraz, Euskal Herrian daukagun hizkuntza mantendu ahal izateko, horrelako ekimenak bultzatzea primerakoa delakoan nago. Hala ere, ahaleginak egin beharko ditugu, hau da, gure lagunekin eta familiarekin ez ezik, bizitzako esparru guztiekin ere erabili beharko dugu; adibidez, ogia erostean.\nAzkenik, iniziatiba honen proposamen bat da lehenengo hitza euskaraz botatzea, horregatik, ditugun ohiturak aldatuko direla uste dut, eta ondorioz, lortuko dena da elkarrizketak euskaraz hastea, eta azken finean, ingurukoekin euskaraz harremanetan jartzea.\n9:48 am azaroa 17, 2018\nEuskara berez hizkuntza zaila delakoan nago. Ikas prozesua luzea baino luzeagoa da eta, gainera, ikas prozesua ez da inoiz amaitzen. Baina ikasten ari garen bitartean lor dezakegu komuniazioa, horregatik, guk ikasleok ez dugu akatsik gabe egin arte itxaron behar; izan ere, “akatsak eginez ikasten da hitz eginez”. Ausartiak izateaz gain, lotsa utzi behar dugu etxean.\nLehenik eta behin, esan behar dut euskara ikasteak poztasuna ez ezik, harrotasuna ere badakartzala eta euskaldun aktibo bihurtzea ez dela prozesu automatikoa, bidean hainbat arazo agertzen dira eta. Nire ustez, funtsezkoa da arazo horiei aurre egitea eta autokritikoegia ez izatea. Bestalde, aldeko jarrera izanda, etekinak lehenago lor daitezke.\nAholku batzuk jarraituz, hiztun aktibo bilakatzea errazagoa izango da. Lehenik eta behin, ezinbestekoa da euskal komunikabidea konsumitzea. Egunero euskaraz irratia entzuteak eta telebista ikusteak euskara barneratzen laguntzen du. Horrez gain, irakurtzea aukera paregabea ikas prozesuan. Bigarrenik, gaur egun aukera ugari daude euskara praktikatzeko, esate baterako, mintzalagun taldeak, mendi taldeak, irakurle taldeak. Guztiak erabilgarriak dira eta komeni da eskura dauzkagun baliabideak aprobetxatzea lagun berriak egiteko. Hirugarrenik, ekintzaren bat aukeratzeko orduan, ondo legoke euskaraz eskainitakoan izena ematea, hala nola, zineman, antzerkian. Azkenik, konfiantza hartu ahala, onuragarria da dendetara edo tabernetara jotzea euskaraz, poliki-poliki egunerokotasunean barneratuta egongo da ohitura.\nJakin badakit sarritan zaila izaten dela ohiturak aldatzea baina behin eginda, merezi du saiatu izana. Txipa aldatzen has gaitezen! Zein aberasgarria den euskararen inguruko mundua!\n3:52 pm azaroa 17, 2018\nNahiz eta orain dela urte batzuk Araban, hain zuzen ere, euskara oso gutxi erabili, gaur egun gero eta erabilera handiago aurki dezakegu gure gizartean.\nEz dago esan beharrik ekimen batzuei esker euskara usantza igo duela. Hauetako bat Euskaraldia da.\nEuskaraldiari dagokionez, oso ekimen ona delakoan nago, euskara gure artean erabiltzera bultzatzeko. Guk euskara ikasten ari gara, baina konturatzeke, eguneko bizitzan ez dugu erabiltzen, bai lanean, bai etxean, bai lagunen artean, orduan, zertarako? Geure buruari itaundu beharko genioke: zer nahi dugu? gure hizkuntza desagertzeko zorian egongo da etorkizunean?\nEuskaraldiaren bidez, hamaika egun gutxienez, euskara praktikatzea lortuko dugu eta handik Aurrera, batzuen ohiturek beste norabide bat har dezakete, euskararen erabilera betiko mantenduz.\nEuskara ikasteari ekin dioten pertsonentzat ez dela hain erraza kontuan hartu behar dugu, baina erabiltzen ikasten du. Denok akatsak egiten ditugunez, norbaitek oker egiten badu, mesedez, ez barre egin, lagundu eta zuzendu baizik, eroriz ikasen duelako oinez. Ezin digu lotsarik eman hanka sartzeak, saiatu, ez gara damutuko!\nGure hizkuntza Euskara da eta denon artean mantendu beharko genuke! Has gaitezen!\n10:42 pm azaroa 18, 2018\nEuskararen erabilera babestekotan, Euskal Herriko biztanle guztiek urteko 365 egunean hizkuntza honetaz hitz egitea lortu beharko genuke. Hori dela eta, hizkuntzari dagokion jariotasuna ohitura bihurtzeko gure egunerokoan euskara jo eta ke lantzera ez ezik, akatsei aurre egitera ere bultzatzen gaitu euskaraldiak.\nHorretarako, ekimenak sustatutako ariketak dio jendea euskararen menperatzearen arabera, bi roletan sailkatuko duela. Bata Ahobizi eta bestea Belarriprest. Honen bidez, nahi duenak bere inguruan daudenekin ahal duen neurrian euskaraz solas egin dezake Ahobizi rola aukeratuz gero. Modu berean, mintzaira ulertzen duen norbaitek baina oraindik ez duenak elkarrizketetan ondo moldatzerik, Belarriprest rola eskura dezake gainerakook euskaraz berba egin diezaiogun.\nAre gehiago, ikerketaren xedea ez da akatsarik gabeko solasaldien sustapena, erabilera bultzatzea baizik. Horregatik, hitz egitean esaldiaren galdegaiarekin okertuz gero, lotsatu beharrean, esaldia birformulatzeko aukera dugu. Esate baterako, ez dugu EITBan egiten duten bezala hitz egin beharrik, baizik eta bakoitzak hiztegia nahiz perpausak bere zertzeladei egoki diezazkiola. Zeren gutako gehienak filologoak ez gara.\nEdonola ere, bakoitzaren ekimenaren aldeko ahalegina aintzat hartuta, euskaraldiak arrakasta izango duelako itxaropena dut.\nputxerika -k dio:\n6:14 pm azaroa 19, 2018\nAzaroaren 23tik abenduaren 3ra bitartean Euskal Herria osoa euskara hitz egingo dugu. Proiektua oso ona eta dibertigarria izango da, euskara ikasteko batez ere. Iniziatiba honekin euskara bultzatu nahi dute, izan ere, jende ugarik ez du erabiltzen, nahiz eta oso ondo hitz egin eta bere senidearekin eta lagunekin bakarrik erabiltzen du. Gainera, oso erreza da gaztelania hitz egitea, mundu guztiak jakiten duelaka, baina, hori ez da bidea euskara sustatzeko.\nOso erreza da izena ematea. Web orrian gure datuak ipini behar dugu, eta rola aukeratu behar dugu, belarri prest edo aho bizi. Oso garrantzitsua izanagatik baseak irakurtzea. Gero mailen bidez ikerketa bat egin behar dugu gure euskararen egoera kontatzeko. Bukatzeko, txapa bat jaso behar dugu, eta kito, belarri prest edo aho bizi gara. Beraz, hamaika egunean zehar gure rola egin behar dugu, bai kaleetan bai tabernetan bai leku guztietan.\nIniziatiba hori oso ondo dago, nire kasua, esaterako, euskaltegian ikasten ari naiz, eta nire lagunekin noizbehinka euskara hitz egiten dut, nahiago dut beste pertsona batzuk euskara hitz egin dut, baino euskara jakiten ez duenez, eta lotsatia naizenez, beti gaztelaniaz hitz egiten dut. Euskaraldia pasa eta gero, nik jakingo dut nork euskara jakiten duen eta nork ez.\n11:50 pm azaroa 19, 2018\nGure hizkuntza den arren, argi eta garbi dago euskara munduko hizkuntzarik zailenetarikoa dela. Horrek ez du esan nahi ezinezkoa dela ikastea, baina egia da egunero erabiliz gero, errazagoa egingo zaigula bidea.\nGero eta jende gehiagok euskara ezagutzen du, baina askotan, ez dugu inguruko pertsonekin euskaraz egiten ohiturarik ez daukagulako edota errazago egiten zaigulako erdaraz egitea. Beste era batera esanda, euskara jakiteak ez du bermatzen erabilera.\nHorregatik, Euskaraldia ekimen paregabea iruditzen zait dakigun hizkuntza praktikan jartzeko eta euskaran benetan murgiltzeko. Gainera, aktibitate honek erakutsiko digu gure egunerokotasunean euskaraz bizitzea posible dela eta giro euskaldunak sortzea gure inguruan ez dela hain zaila.\nHamaika egun hauetan, ez dut uste hizkuntza ohiturak bat-batean aldatuko direnik, baina lehen pausoa izan daiteke benetako aldaketa errotzeko. Euskaraldian parte hartzen duten pertsonek ikusi ahal izango dute hizkuntza bizirik dagoela, eta ez dela bakarrik ikasgelan erabiltzen. Egia da, apurka-apurka Gasteizen euskararen erabilera gorantz doala, baina ekimen honek benetako giro euskaldunak sortu ditzake auzoetan, beharbada iraunkorrak. Hori lortuko balitz, jendeak ikusiko luke euskara hizkuntza praktikoa dela eta ikasle kopurua handituko litzateke. Azken finean, euskarak, hurrengo belaunaldietan bizirik irauteko, hiztun gehiago behar ditu; hori bakarrik lortuko da hizkuntza kalean erabiltzen bada eta eguneroko bizitzan euskaraz egiten badugu.\nEman erantzun bat Ina May Gaskin-ri Utzi erantzuna


Irudika topaketak bere 2020ko edizioa iragarri du, egonaldi artistikoetan sortutako irudia eta animazioa aurkeztuz - Kulturklik Profesional\nIrudika topaketak bere 2020ko edizioa iragarri du, egonaldi artistikoetan sortutako irudia eta animazioa aurkeztuz\nCOVID-19aren osasun krisiaren ondorioz dekretatutako alarma egoerak zapuztu egin zuen ilustrazio eta animazio arloak sustatzeko Irudika topaketaren laguntza- programaren azken fasea. Irudika egonaldiak martxoaren 15ean bukatu behar izan ziren, Angoulême-ko Maison des Auteurs zentroko egonaldian zehar. Araiz Mesanza eta Raquel Meyers artistek burutua zuten jada beren egonaldia Bilbaoarte baliabide zentroan, eta Angoulêmen zeuden egonaldien amaierako prozesuko erakusketa inauguratzeko prest. Zoritxarrez, apirilaren 6an egitekoa zen ekitaldia 2021era atzeratu behar izan zen. Araiz Mesanza Oslora itzuli zen, han bizi baita, baina Raquel Meyersek Angoulême-n igaro behar izan du itxialdia, ezin izan baitzen segurtatu itzulerako bidaian ez zutela behartuko itxialdiren bat egitera eskala-hirietako batean.\nRaquel Meyers (Cartagena, 1977). Raquelek teletestu bidezko animazio bat sortu du, gogoeta egiteko gure beharrik izango ez duen etorkizun bati buruz. Finantza- matematikaren, algoritmoen eta teknologiaren basakeriaren menpe egongo dira arrazoia eta bizitza; giza izaera apustu ekonomiko bat bihurtua dago, gizakiok Antropozenoko tekno-hondakin bilakatzen ari gaituena.\nAlbiste bikoitza: Irudika topaketaren laugarren edizioa 2020an egingo da\nAurkezpen hau albiste bikoitza izan da, zeren, lan hauek aurkezteaz gain, iragarri baita ilustrazioaren nazioarteko Irudika topaketak beste edizio bat egingo duela aurten, hiru herrialdetako ilustratzaile profesionalekin, editorialekin eta agente literarioekin, eta Euskadiko ilustrazio sektoreko eta argitalpen industriako ordezkari askorekin. Laugarren edizio honetara gonbidatutako herrialdeak dira: Quebec, Uruguai eta Frantzia.\nEkitaldiaren antolatzaile den Euskal Irudigileak-Euskadiko Ilustratzaileen Elkarte Profesionala lanean ari da formatu egoki bat aurkitu beharrez, osasun baldintzak eta topaketaren martxa ona segurtatzeko. Hala, topaketa antolatzen ari den lantaldea hainbat proposamen ari da lantzen, presentzia fisikoa eta birtuala uztartzen dituztenak eta beti ere helburutzat dutenak laugarren edizio hau ongi atera dadila profesional parte-hartzaileentzat, publikoarentzat eta Irudika posible egiten duten langileentzat.\nAlbiste onak garai lausoetan. Irudika 2020 ekitaldiari buruzko informazio gehiago jakinaraziko dizuegu topaketaren web orrian eta sare sozialetan.\nZaindu zeuen burua eta zaindu ingurukoak. Izan gaitezen Irudika.


Ni 3 umekin juan nitzan 3, 7 eta 10 urtekuak. Eta lauroi izugarri gustau jakun.
\nOier eskertuko nizun hurrengo saioren bat dauanian abixatzia. Domekan gende mordoa geratu zan inbidixaz bideoa ikusi ostian.
\n
El 12/11/2012 10:13, "Oier Araolaza" <oier@dantzan.com> escribió:

\n

Eskerrik asko Luistxo! Alabaren urtebetetzea zen, eta emanaldi ondoren merendola geneukanez korrika atera ginen. Gure umeak gustora egon ziren, eta nagusiok ere bai, baina ezin jakin bestei zer iruditu ote zitzaien.
\n

2012/11/5 Oier Araolaza <oier@dantzan.com>

\n ---------- Forwarded message ----------

From: Kezka Dantza Taldea <kezka@dantzan.com>
\nDate: 2012/11/4
Subject: Azaroak 10, Ixtorio Mixtorio Eibarren

eskerrik asko gomendio honengatik Oier, oso polita izan zen.


'Bilgune' izanen da Altsasuko festetako irudia - Altsasu - Guaixe.eus\n'Bilgune' izanen da Altsasuko festetako irudia\nGuaixe 2019-08-02 14:31\n2019ko Altsasuko festetako kartel lehiaketaren hiru finalistak. IORTIA KULTUR GUNEA\nAltsasuko festetako kartel lehiaketara hamar lan aurkeztu dituzte helduen modalitatean, eta 91 haurren modalitatean. Lehiaketara aurkeztutako kartelen erakusketa izanen da agorrilaren 28tik irailaren 8ra, liburutegiko kristaldegian\nBilgune, Erraldoien kalejira eta Jaiak izan ziren Altsasuko udalak festetako irudi iragarlea aukeratzeko lehiaketaren finalistak. Lehiaketaren aurtengo edizioaren helduen modalitatean hamar lan aurkeztu dira, 2018an bezain beste; eta Altsasutik, Villabonatik, Berriozartik eta Arretik iritsi dira proposamenak. Epaimahaiak hiru lan aukeratu zituen, eta herritarren bozketan Bilgune lana gailendu da. Iñaki Fernandez Iturmendiren lana da. Haurren modalitatean 91 lan aurkeztu dira, eta titulurik gabeko Iñigo Jauregi Torralbaren lanak irabazi du. Sari banaketa irailaren 13an, festetako txupinazoa bota aurretik, eginen dute.\nKartel lehiaketaren epaimahaia Javier Ollo Altsasuko alkateak eta Itxaso Altzelai, Bidatz Razkin eta Bea de la Vega artistek osatu dute. Betisa Anda Altsasuko kultur teknikaria idazkaria izan da. Hamar karteletatik hiru aukeratu zituen epaimahaiak: Bilgune, Erraldoien kalejira eta Jaiak. Herriaren erabakia izan zen kartel irabazlea aukeratzea, eta bozkatu zutenen % 62k Bilgune kartela aukeratu zuten. Erraldoien kalejira lanak bozken % 20 izan zuen eta Jaiak % 18. Bozken kopuruak azken urteetan behera egin du, eta aurten Altsasun erroldatutako 16 urtetik gorako 66 herritarrek eman dute botoa. Iaz 191k eman zuten botoa.\nHaurren modalitatean 91 lan aurkeztu dira, 2018. urtearekin alderatuz, bikoitza. Lehenengo aldiz Lehen Hezkuntzako haur batek irabazi du kartel lehiaketa: Iñigo Jauregi Torralbak.\nBilgune kartelak jendez betetako Altsasuko plaza bat agertzen du. Kioskoaren gainean musika talde bat dago eta jendearen artean Momotxorroa eta Sorgina erraldoiak agertzen dira. Kartel koloretsua da, eta ongi adierazten du festen indarra. Altsasuko festetako egitarauaren azala izanen da. Haurren modalitatean irabazitako kartela egitarauaren kontrazala izanen da. Popeye buruhandiaren lehen plano bat agertzen da, detaile guztiekin.\nAltsasuko festak 13tik 17ra ospatuko dira, eta aurretik, urtero bezala, hainbat ekimen antolatu ditu Kultur zerbitzuak. Besteak beste, agorrilaren 28tik irailaren 8ra arte Altsasuko festetako kartel lehiaketara aurkeztutako lanen erakusketa izanen da. Berrikuntzarekin dator erakusketa, izan ere, Iortia kultur gunearen liburutegiaren beiratean izanen da. Hortaz, kaletik ikusi ahalko dira lehiaketara aurkeztutako lan guztiak.


EH Bilduk gogorarazi du neurri murriztaileekin batera behartsuentzako laguntzak eman behar direla\nNeurri murriztaile berrien aurrean, egoera ahulenean dauden sektoreak ere kontuan hartzeko eskatu dio EH Bilduk Jaurlaritzako Gobernuari.\nEusko Jaurlaritzako osasun larrialdiari aurre egiteko hartu dituen neurrien berri izan ostean, EH Bilduk gogorarazi du "edozein neurri murriztailerekin batera sektore behartsuenentzako laguntzak" eman behar direla, "Baina gaur egun oraindik ez da halakorik gertatu".\nMurrizketa berrien inguruan, EH Bilduk esan du "osasuna zaintzen ari garen larrialdi egoera honetan lehentasun bakarra" izan behar dela, eta azpimarratu du "osasunik gabe ez dagoela ekonomiarik". Gainera, alderdiak gogorarazi du lehen agerraldian behin eta berriz esan zuela atera behar zen ikasgai nagusia osasunean eta zerbitzu publikoetan inbertitzea zela, "Azken hilabeteetan gertatu ez dena", eta orain kritikatu egin du "aurreikuspenik eta oinarrizko gizarte-zerbitzuetan inbertitzerik ez dagoelako".\n"Herrialde honen erronka oso handia da, azken hamarkadetako handienetakoa. Bizi dugun larrialdi egoera honen aurrean, auzolanean elkarrekin lan egin behar dugu ", adierazi du koalizioak. Hori dela eta, EH Bilduk Eusko Jaurlaritzako Gobernuari eta Iñigo Urkullu lehendakariari ahalik eta lasterren sektore arteko mahai bat sortzeko eskatu die, eragile instituzional, politiko, ekonomiko, sozial eta sindikalek eta gaian adituak direnek parte har dezaten, "Pandemia honek behar dituen irtenbide guztiak denon artean bilatzeko".\nZentzu horretan, Estatuari alarma egoera eskatzea Urkulluk bere kabuz erabaki zuela gogorarazi du, oposizioko alderdiekin hitz egin gabe, eta gaur hartutako neurriak alderdi politikoekin ere ez dituela kontrastatu gaineratu du. "Bizi dugun krisi handi honetatik herrialdean dauden indar guztiak batuta, batuta eta erabakiak partekatuta baino ezingo gara atera", azpimarratu du alderdi abertzaleak.


glutenik organiko free arroz rotina - China glutena organiko free arroz rotina hornitzailea,Fabrika -Qianna\norganiko arroz rotina osagai nagusia arroz da , ditu osasun prestazioak beheko\n1.Posible Colon minbizia izateko arriskua murriztu\nUste da goi selenio mailak, baita zenbait arroz aurkitu fenolak koloneko minbizia izateko arriskua txikitu egin daiteke. fenolak hauek agertu dira arroz ere askoz kontzentrazio handiko zuriak baino, Elkarte honen esanahia ezin izango arroz zuria kontsumo altua duten ikusi. zuntz dietetikoa eduki handia, gainera, bi puntu osasuntsua eta digestio-sistema laguntzea.\n2.Bihotzeko gaixotasuna prebentzioa\nBere zuntz eduki handia, dieta arroz handia jatea egindako Philadelphia disease.A kardiobaskularrak azterketa aurkako babes batzuk eskaini ahal iradoki arroz inguruan ehun geruza, (hau da leundu off denean arroz zuria egiteko), proteina AEBren II ekintza motelduz ordea, ezaguna da atherosclerosis eta odol-presioa handitzeko.\n3.txarra kolesterola jaistea\nArroz zuntz disolbagarria iturri bikaina da, horietatik 'txarra maila txikiagoa laguntzen’ LDL blood.There ere kolesterola ere badago iradokizun batzuk olioa arroz edo ateratako arroza bada olioa dauden kaltegarriak kolesterola eta odol-presioa jaistea laguntzeko, of 'osasuntsu mailak handituz bitartean’ HDL kolesterola.\n4.osasuntsu gorputzaren pisua mantentzea\ndietan zuntz dietetikoa handiko A joera bete arte gehiago eta izan da jaitsi elikagai eta osasuntsua pisuaren mantentze lotutako. Arroz zuntz dietetiko iturri bikaina da, eta, gainera, arroz zuria baino glycemic indizea baxuagoa dauka, zentzua, oro har, eragin odol azukre-mailak iraunkorrak gorakada egonkorragoa eta luzea. Hau ere zuk mantenduz osoago luzeagoa eta gutxiago pintxoak behar edo overeat laguntzen.\n5.Osasuntsu hesteetako funtzioa\nArroz ere zuntz disolbaezinak diren gut eta laguntzak digestioa eta iraizketa egonaldiak kantitate ona dauka. zuntz mota honek ura erakartzen gut eta modu horretan arina kolon mugimenduak eragiten eta idorreria eragozten.\n6.odol azukre-mailak kontrolatzea\narroz zuntz esan nahi digestioa Karbohidrato hau garai hartan gehiago prozesatu aleak baino motelagoa da, arroz zuria barne. Horrek esan nahi du ez dagoela gehiago kontrolatutako azukre askatzea motelagoa odol korrontean sartu da eta produktua a glycemic indizea baxuagoa dauka (GI) beste grains.A dieta GI baxua aberatsa baino, zuntz elikagai da egonkorragoa odol glukosa lotutako, bertan garatzen mota arriskua murrizteko lagun dezake 2 diabetes.\n7.Nerbio sistema osasuntsu bat mantentzea\nArroz elikagai manganeso-maila handia dauka, bertan eman behar da gantz eta nerbio-sistema osasuntsu mantentzeko beharrezkoak diren hormonak ekoizteko.\nLaguntzak hezurrak osasuntsu mantentzeko\nArroz magnesioa iturri handi bat da, hau da pentsatu kaltzio eta bitamina D.Magnesium batera hezurrak osasuntsu behar den gakoa elikagai izan behar hezurrak eta gabezia eraikitzeko beharrezko izan hezurren dentsitate txikiko eta osteoporosia lotutako geroago bizitzan gakoa elikagai bat da. arroz katilu bat inguru dauzka 21% zure eguneroko magnesio baldintzak.\nOsagaiak: organiko arroz irina, organiko patata irina waterShelf bizitza: 24hilabete


Irekia Eusko Jaurlaritza - Gobierno Vasco :: Amaitu dira Bermeoko portuko Lonja handitzeko lanak\nAmaitu dira Bermeoko portuko Lonja…\n\nLonja_Bermeo1.jpg Iturria: Irekia\n\nLonja_Bermeo_2.jpg Iturria: Irekia\n\nLonja_Bermeo_3.jpg Iturria: Irekia\n\nLonja_Bermeo_4.jpg Iturria: Irekia\nGuztizko azalera eraikiak 2.413, 65 m2 zituen lehen eta 3.284,24 m2 orain\nAurrekontua 1 M eurokoa izan da eta Eusko Jaurlaritzako Portu eta Itsas Gaietako Zuzendaritzak finantzatu du\nLonja berrian kokatuko da etorkizunean izotz-fabrika\nBermeoko portuko Lonja handitzeko lanak amaituta daude, sei hilabeteren ondoren eta 1.014.131,97 euroko aurrekontuarekin. Handitzeko lanek errespetatu egin dute lehengo eraikina. Hortaz, arkitekturari dagokionez, bat egiten dute lehendik zegoena eta orain eraikitakoa. Modulu berriak hartuko du izotz-fabrika, eta lehendik zeudenei lotuta dago komunikazio-ardatz baten bitartez. Horrek aukera ematen du arraina saltzeko ere erabiltzeko, aparteko harrapaketen kasuan.\nEusko Jaurlaritzako Ekonomiaren Garapen, Jasangarritasun eta Ingurumen Sailaren Portu eta Itsas Gaietako Zuzendaritzak hiru helbururekin ekin zion proiektuari. Batetik, bete egin behar ziren Osasun Publikoaren eta Adikzioen Zuzendaritzaren eskakizun higieniko/sanitarioak –arrainen kaxak eta tinak biltegiratzeari buruzkoak–-, eta behar bezala erantzun behar zitzaien Lonjaren funtziotik eratorritako eskariei (arrainaren enkantea). Bestalde, eraikina handitzean, gerora barruan hartuko den izotz-fabrika eraikitzeko aukera eman behar zen, siloa, ontziak eta kamioiak egokiro hornitzeko. Eta, azkenik, inguratzailea eta instalazioak egokitzeko beharra ikusten zen, Europako zuzentarauetatik eratorritako energia-aurrezpen eskakizunetara (UE/31/2010) baita Estatukoetara ere (CTE/RITE).\nLonjaren azalera handitzeko eta xehatutako hobekuntzak egiteko, enpresa adjudikaziodunak (Construcciones Intxausti, S.A) Ramón Ruíz-Cuevas Peñak idatzitako proiektuari jarraitu dio. Lehendik zegoen eraikinari modulu bat eranstea erabaki zen, haren geometria errepikatuta. Horrela, hiru espazio modulagarri lortu dira beheko solairuan. Modulu berria biltegirako erabiliko da, eta izotz-fabrika bertan kokatzeko, beheko solairuan. Arraina saltzeko ere erabili ahal izango litzateke, harrapaketak apartekoak direnean, kontuan hartuta hiru moduluak komunikazio-ardatz batek lotu dituela, kaxak, izotza eta arraina garraiatzen diren labarraren ondoan.\nGainera, bao bat dago aurreikusita, karga-jasogailu bat instalatu ahal izateko, baldin eta lehenengo solairua gerora handituko balitz.\nBermeoko portuko Lonjak, handitzeko lanen ondoren, 3.284,24 m2-ko azalera du orain, eta horietatik 2.642,28 m2 beheko solairukoak dira.\nGainera, izotz-fabrika kokaleku berrira aldatzean, Bermeoko arrantza-sektoreak, 24 ontzik eta 130 arrantzalek osatuak (batik bat berdela amuarekin eta hegaluzea harrapatzen dituzte), espazio berri bat izango du kofradiarako ontziak biltegiratu eta garbitzeko. Hori guztia onuragarria da arrantzaleen udalerriaren garapen integralerako.\nLonja_Bermeo1.jpg 3 MB (jpg)\nLonja_Bermeo_2.jpg 4 MB (jpg)\nLonja_Bermeo_3.jpg 4 MB (jpg)\nLonja_Bermeo_4.jpg 4 MB (jpg)


Sevillako (Espainia) neska baten mezu zinez hunkigarria ikusi dut txoritxoaren sare sozialean. Medikuek erran diotela buruko tumorea kendu behar diotela handitu zaiolako, eta ez dagoela argi bizirik aterako ote den eta ateratzekotan zein arrasto utziko ote dizkion operazioak. Neskak mezu bitalista batekin bukatu du txioa. Bizitza bizi. Benetan inporta duten gauzekin arduratu. Gaur hemen baitzaude, baina bihar nork daki.\nMilaka interakzio izan ditu neska gaixoaren mezuak. Eta horietako asko-askotan kristauen Jainkoa agertzen da, edo santuren bat, edo amabirjinaren bat, edo otoitz egiteko aholku zein proposamena. Erlijioa, bete-betean, nahiz eta neskaren mezuan haren arrastorik ez dagoen.\nEta hau honera ekarri nahi izan dut itsu-itsuan sinesten baitut neska hori euskalherritarra izan balitz eta txioa euskaraz jarri izan balu, elkartasun eta sostengu mezu andana jasoko lituzkeela berdin-berdin baina horietako bakar batean ere ez litzatekeela erlijio katolikoa inon agertuko.\nOnerako zein txarrerako. Tira, onerako.\n[Euskalerria Irratiko Metropoli Forala saiorako ‘Minutu bateko manifestua’, 2022ko otsailaren 9koa]


Bezero arretaren abentura eta kalenturak • ZUZEU\nBezero arretaren abentura eta kalenturak\nBezero arretaren abentura eta kalenturak –\nSarean.eus-ek Internet eta teknologia ditu gai nagusi, baina ez beti era zuzenean. Begira orain gutxi Manex Garaio Mendizabalek zer kontatu digun bertan:\nPuntuEUS Fundazioan hasieratik saiatu gara erabiltzaileei ahalik eta laguntza gehien eskaintzen, eta horretarako erraztasunak ematen saiatu gara, kanal ezberdinak irekiaz: ohikoak diren telefono eta e-mail arreta, baita webguneko txata edota Whatsapp bidezko arreta ere.\nDomeinua martxan jarri berritan asko nabaritu genuen erabiltzaileen interesa, une oro galderak jasotzen genituen eta. Oraindik ere jarraitzen dugu zalantzak jasotzen eta, egia esan, jendearen jarrera positiboa ikusita (salbuespen batzuk kenduta) gozamena da horiei erantzutea. Hala ere, batzuetan galdera nahiko xelebreak jasotzen ditugu eta beste aldean dagoena nor den ziur ez jakiteak (txatean, batez ere) askotan broma baten aurrean ote gauden pentsarazten dit. Hona hemen adibide batzuk:\nBizkaian balio katastralak eguneratzeko garaia iritsi zenekoa\nIazko udazkenean Bizkaiko Foru Aldundiak ondasun higiezinen balio katastrala errebisatzeko kanpaina jarri zuen martxan eta horren berri emateko hiritarrei gutuna bidali zien. Horren ondorengo asteetan dozena bat pertsona jarri ziren gurekin harremanetan, balio katastrala nola begira zezaketen galdetzeko.\nGaldera errepikatzen zela ikusita, gure helbidea nondik atera zuten galdetzen hasi ginen. Erantzuna jasotzean etorri zen gure harridura, gure helbidea Bizkaiako Foru Aldundiak bidalitako gutunean agertzen zela esan zigutelako. PuntuEUS-eko lantaldean Bizkaitarrik ez, baina azkenean lortu genuen gure eskuetan gutun horietako bat izatea.\nGutuna goitik behera irakurri eta gure webgunearen arrastorik ez, ezta Foru Aldundiaren webgunean ere. Google-en bilaketak egin genituen gure webgunea katastroarekin lotutako bilaketaren batean agertzen bazen ere, baita berbideraketa posibleak aurkitzen saiatu ere. Tamalez, kanpaina guk arazoa topatu baina arinago amaitu zen.\nPosizionamendu on bat edukitzea hain ona ez denean\nWeb garapenean eta salmenta digitalean jarduten den edonork esango dizkizu Interneteko bilatzaileetan posizionamendu on bat edukitzeak dituen abantailak: bisita gehiago, salmenta areagotuak, konpetentziarekiko abantaila, etab. Kasu honetan, beti bezala, salbuespenak daude.\nWebgune berria martxan jarri berritan jendea gurekin harremanetan jartzen hasi zen (telefono eta txatetik, batez ere) beste erakunde batengatik galdezka, gehienetan. EUS domeinuaren aitzindarietako batekin gertatzen zelarik. Izan ere, gure webgunean aitzindariek orrialde bat daukate, eta hortik zetorren nahasmenaren zergatia. Erabiltzaileek honelako bilaketak egiten zituzten: Erakundearen-izena telefonoa (adibidez, Elhuyar telefonoa).\nBilaketa emaitzetako lehen posizioetan aitzindari horren webgunearekin batera gure orrialde hori agertzen zen. Bi kasuetan izenburuan aitzindariaren izena agertzen zen, horietako baten helbidea gure webguneari zegokion arren. Google-en bilatutako emaitzetan, baina, gure webgunearen emaitzan gure orrialdeko footer edo behekaldeko sekzioan dagoen telefono zenbakia agertzen zen. Ondorioz, gure telefonora deitzen zuten, beste erakundearena zela pentsatuz. Horren harira, “Páginas amarillas”-en funtzioa bete izan dugu behin baino gehiagotan erabiltzaileari nora jo argitzeko. Itzultzaile lana ere egin izan dugu, erabiltzaileak Elhuyarrera deitzen ari ez zirela jakin arren galdera errepikatzen zigutelako, gu argitzeko gai izango ginelakoan.\nFilologoak ez garenez, eta erabiltzaileei gauzak errazteko, webgunea errebisatu genuen eta aitzindariei egiten zitzaizkien erreferentziak moldatu genituen, aipaturiko bilaketetan gure webguneko emaitzarik ez agertzeko. Geroztik, gurekin nahastuta harremanetan jarri den jende kopurua gutxiagotu egin da, oraindik ere noizean behin kasuren bat daukagun arren.\nMomentuz horiek dira izan ditugun kasurik bitxienak, baina ziur naiz besteren bat edukiko dugula berandu baino lehen. Hori gertatzean artikulu honen bigarren bolumena idatziko dut.\nBezero arretaren abentura eta kalenturak Bezero arretaren abentura eta kalenturak Bezero arretaren abentura eta kalenturak\narreta zerbitzua, PuntuEus, sarean, Teknologia\nAsteburu honetan: putetxe jatorridun Tiramisua


Koronabirusa: Nafarroako Gobernuak ikastetxe guztiak ixteko agindua eman du\nHaur eskoletatik eta haurtzaindegietatik hasita unibertsitateetara, gutxienez bi astez itxiko dituzte.\nHorrela, haur eskoletatik eta haurtzaindegietatik hasita unibertsitateetara itxiko dituzte, gutxienez bi astez eta astelehenetik aurrera, baina bihartik egitea gomendatzen dute.\nGainera, Nafarroako Unibertsitateak nazioarteko ikasleei haien jatorrizko herrialdeetara itzultzeko aukera ematea adostu du, eta neurri hori eskoletara joateari uztea hobesten duten ikasle nazionalei ere zabaldu zaie.\nEgun, Iruñeko campusean beste herrialde batzuetako 2.400 ikaslek ikasten dute eta horietako batzuk Espainiatik etorritako bidaiarien sarrera mugatzen ari dira.\nMaria Chivite Nafarroako Gobernuko Gobernuko presidenteak agerraldia egin du kontseilari guztiak aldamenean zituela, eta esan du birusa "oso azkar ez zabaltzea" dela helburua, Espainiako Gobernuarekin koordinatuta.\n"Garrantzitsua da zerbitzu publikoak zentzuz erabiltzea beharrezkoak ez diren saturazioak" saihesteko, adierazi du Chivitek, "birusaren zabalkundea mantsotzen lagunduko duen urruntze soziala" defendatu aurretik.\nPresidenteak azpimarratu du neurri murriztaileagorik ez duela hartu nahi, baina ez duela baztertzen horietara jo behar izatea.\nChivitek aitortu du "testuinguru honetara egokitzea kosta" egingo zaiela, eta herritarrei "konpromisoa" eta "pazientzia" eskatu die, "egoera honetatik atera egingo baikara".


Apirileko egutegiaren asmakizunaren erantzuna: Zuloa\nlinguistikoaren adibidea da\nApirilean asmakizun-jokoan parte hartu duzuen 185 pertsonetatik gehienek asmatu duzue erantzuna ematen. Gauza gutxi izango da, seguruenik, munduan KENDUAZ hazi eta handitzen dena: ZULOA. Bai, zuloa, kenduaz hazi eta handitzen dena!\nHitzezaguna da bai euskaraz eta baita gaztelaniaz ere. Eta horri kasu eginez, hitz egingo dugu atal honetan hizkuntzen arteko maileguei buruz. Maileguak dira hizkuntza batek besteari egiten dizkion prestamuak, eta hizkuntza batek bestearengandik hartzen dituen prestamuak ere bai.\nEuskarazko hainbat hitz erabiltzen dira bai gaztelaniaz eta baita beste hizkuntza batzuetan ere:\nZULOA, HORDAGO, TXAKOLINA, TXABOLA, TXAMARRA, EZKERRA, HAMARREKO, KOKOTXA, TXANGURRO, TXAPELA, SORGIN, MUGA, AKELARRE, ABERTZALE, AURRESKU, LEHENDAKARI, TXISTU, TXISTULARI, PATXARAN, TXATARRA, EUSKALDUN, MARMITAKO, PORRUSALDA, TXIKI, AGUR, EUSKARA, IKASTOLA, EUSKALTEGI …\nEta euskarak ere beste hizkuntza batzuetako hitzak erabiltzen ditu, noski:\nGaztelaniakoak:siesta, entrenamendu, ausart, bentana, poltsa, arropa, arratoi, erramu, errege, erromantiko, erreforma, kapitulu, dokumentu, gradu, minutu, abstraktu, administrazio, manifestazio, zentro, moderno, eskultore, plural, militar…\nIngelerakoak: stop, manager, online, facebook, futbol, Internet, footing, wifi, whatsap, bideo, blog, boom, marketin…\nFrantsesekoak: xarmant, afera, bakantzak, bisaia, deliberatu, finitu, fite, lapina, lunetak, martxanta, partitu, pastisa, pausatu, tronpatu, usadioa…\nArabierakoak: alkandora, alkate, alondegi, azoka, albaitari, algoritmo, burka, fakir, azenario, azafrai, arroba, kotoi, xeke,alkimia, falafel, hummus …\nGauza arrunta da maileguak erabiltzea; arrunta eta normala; batez ere gertu gertuan dauden hizkuntzen artean. Eta gure inguruan gero eta gehiago entzuten ditugun batzuei erreparatu nahi diegu orain: jangela, ikastola, gela, beroki, kirola, kiroldegi… Gehienak eskola munduari lotuak dira eta eskolari esker zabalduak. Baina, esan behar dugu horiek ez direla bete-betean maileguak, izan ere, ez dira edozein lekutan erabiltzen, euskararen ondoan bizi ez diren herrietan ez behintzat.\nBadira beste batzuk, ordea, gaizki erabiltzen ditugunak. Prestamu faltsuak dira eta ez genituzke prestamutzat hartu behar, jatorrizko hizkuntzan duten esanahia errespetatzen ez dutelako: los aitas, los aitonas, los osabas, el zorionak…\nHorrelaxe beharko luke, edo bestela gaztelaniaz esan eta listo: El aita y la ama, el aitona y la amona, el osaba y la izeba, el urtebetetze…\nEdonola ere, gogora dezagun hizkuntzak biziak direla, eta arauek eta erabilerak elkar elikatzen dutela.\nDena dela, “Zuloa” egin ahala sortzen da, eta ekinean handitzen da. Eta hizkuntzak ere bai, egin ahala sortzen dira eta ekinean handitzen. Ez ez ahaztu: “dabilen harriari ez zaio goroldiorik sortzen”.


Donostiako Orfeoia-EHU sarira lanak aurkezteko azken egunak | Orfeón Donostiarra\nDonostiako Orfeoia-EHU sarira lanak aurkezteko azken egunak\nDonostiako Orfeoiak eta Euskal Herriko Unibertsitateak, elkarrekin ados jarririk, 2001 urtean sari hau ezarri zuten, bi xede nagusi betetzeko asmoz: Musika sustatzea eta bultzatzea. Musika-sorkuntzaren alorrean nabarmendu diren pertsona edo erakunde ezagun baten lana eta ibilbidea jendaurrean aitortzea.\nAurtengo deialdian, ikerkuntza-lanak eta/edo aitortu beharreko pertsona ospetsuen curricula aurkezteko epea urriaren 31an amaituko da.\nSaria urtero ematen da. Deialdi bat etorriko da UPV/EHUren ikasturtearekin eta 2.000 euro-ko saria emango da musika-ikerkuntza sustatzeko.\nIkerkuntza-sariaren urteroko sari banaketa ekitaldian, musika alorrean nabarmendu den pertsona edo erakunde ospetsu bati bere lana eta ibilbidea aitortuko zaizkio jendaurrean.\nDeialdian nahi duten pertsona guztiek parte hartu ahal izango dute, ez dago mugarik. Ikerketa-lanak unibertsitate-jardueran dauden edozein ikuspegi akademikotatik egin daitezke (Doktoretza-tesiak, Karrera-amaierako proiektuak, etabar).


Ibex indizeak beheranzko joera du – Ekonomiaren KZ\nHiruhileko emaitzen denboraldiak abiadura hartzen du Europan. Espainian, inbertsiogileek kontu garrantzitsuak aurkeztuko dituzte gaur: Santanderrek 1.608 milioi euroko irabaziak izan zituen urteko lehen hiruhilekoan, Red Eléctricak % 4ko irabaziak izan ditu eta Naturgyk, aldiz, ia bikoiztu egin du mozkina.\nHorrela, Espainiako burtsak, irabaziekin saioa estreinatu ostean, buelta eman du eta % 0,2 jaitsi da Santanderren beherakadaren ondorioz, % 1 galdu baitu. Jaitsiera handienak Solariak ( % 3), ArcelorMittalek eta Accionak ( % 1) izan dituzte.\nIndra Ibex indizearen baliorik altuena da, % 6tik gorako irabaziekin. Konpainiak hiruhileko mozkinak argitaratu zituen atzo merkatua ixtean, 2020ko lehen hiruhilekoan baino hiru aldiz gehiago. Naturgyren akzioek ere gora egin dute, gogo gutxiagorekin bada ere, eta % 2 inguru irabazi dute. Repsolek eta Telefonicak, esaterako, % 1 inguruko igoerak izan dituzte.\nAsiako burtsek emaitza mistoak izan dituzte asteazkenean; izan ere, balorazioen arabera, AEBetako Erreserba Federalaren bilera baino lehen ez zituzten akzioak erosi nahi izan. Txinako burtsak % 0,4 egin zuen behera, eta Tokioko burtsak, berriz, % 0,16.\nJerome Powell Fedeko presidenteak diru politika luzaroan mantenduko dela berrestea espero da, eta bonuen erosketak murrizteko edozein iradokizun baztertuko du.\nJoe Biden Ameriketako Estatu Batuetako presidentea ere Kongresuaren bilera batera joango da, azpiegiturei eta pizgarriei buruzko iruzkin gehiago egiteko.\nGertakari horiek normalean positiboak izango lirateke akzioentzat, baina analistek diote baikortasun ekonomikoa dagoeneko islatu dela baloreen merkatuan, eta, beraz, zaila dela akzioak erostea gaur egungo mailetatik harago.\n“Fed-ek ekonomiari buruz duen tonua FOMCren martxoko bileran baino positiboagoa izatea espero dugu, datuen gorakada islatuz, baina ez dugu espero taperingari buruzko seinale esanguratsurik”, idatzi dute TD Securitiesen analistek Reutersek jasotako ohar batean.\nAmeriketako Estatu Batuetako indizeek altxamenduekin itxi zuten atzo Nasdaqen inbertitzaileak Tesla, 3m, Microsoft eta Alphabet Googleren enpresa nagusiaren kontuei aurre eginez.\nInbertitzaile batzuk ez dira mugitu nahi izan aste honetan ezagutuko diren Apple, Facebook eta Amazon pisu astunen emaitzak baino lehen. AEBetako ekonomiaren hobekuntza, koronabirusaren aurkako txertaketa-tasen igoera eta gastu fiskal handia espero izatea direla eta, inbertitzaile gehiagok galdetu diote euren buruari noiz hasiko den Fedek bonuen erosketak moteltzen eta arduradun politikoek zenbat inflazio onartuko duten.\n10 urterako erreferentzia diren Altxorraren bonuen etekinak % 1,6217an daude, gehienez ere astebetera.\nDibisen merkatuan, dolarra apur bat igotzen da yenaren eta libera esterlinaren aurrean, baina eguna lasaia izatea espero da Powellek Fedeko bileraren ondoren hitz egin arte.\nLehengaietan, Brent petrolio gordinaren etorkizunak % 0,09 egin du behera, 66,36 dolarreraino; West Texas Intermediate petrolio estatubatuarrak, berriz, % 0,05 egin du behera, eta 62,91 dolar upel bakoitzeko, eskari energetikoaren kezka dela eta.\n← 3,89 milioi enpresak sortzeko\nNomurak eta UBSk 2.500 milioiko galerekin Archegosengatik →


Errenteria-Orereta | OARSOirriak | 3 orrialdea\nZatoz IRRIbaratzea ezagutzera\nZatoz Arramendiko IRRIBARATZEA EZAGUTZERA Baratzean landaketa eguna Ekainaren 2an, ostiralez, 17:30etan Arramendiko txabolan (Errenteria-Orereta) Irribaratzeko proiektuaren helburua gurasoek eta haurrek baratzeko auzolanean gozatzea eta naturatik ikastea da. Gonbidatua zaudete ekainaren … Irakurtzen jarraitu →\n2017/05/29\t· Utzi iruzkina\n[Errenteria-Orereta] TXIRRITA “PATZIKUKO” JOLAS PARKEAREN LANKETA\nMarea Gora prozesua proiektuen fasean murgilduta dabil. 0-12 urte bitarteko haurrei dagokionez, lantzeko gaia TXIRRITA JOLAS PARKEAREN LANKETA burutzea izan da. Horretarako, datorren asteburuan Errenteriko hainbat Aisialdi talderekin batera baina … Irakurtzen jarraitu →\n2017/05/16\t· Utzi iruzkina\n[Errenteria-Orereta] Haurren JAI BATZORDEA 2017\nIkasturtea aurrera dihoa eta konturatzen garenerako Madalenak ospatzen egongo gara!! Aurten ere haurren proposamenak zuzenean jaso nahi ditugu!! Beraiek erabaki dezatela nolako jaiak nahi dituzten. Horretarako, 6 eta 12 urte … Irakurtzen jarraitu →\n2017/04/30\t· Utzi iruzkina\nZure irria han izango da gurekin\nIrribaratzeko irri bat joan zaigu. Gogoan ditugu Arramendin Mikel, Maria eta Carlosekin batera guraso eta haurrok egindako juntadizoak, lana izan edo jarana izan. Udaberri honetan baratzeko lurra irauli eta landatzen … Irakurtzen jarraitu →\n2017/03/26\t· Utzi iruzkina\nInauteri koloretsuak errenteria-Oreretan. Zorionak eta eskerrik asko!!\nAurten ere familia irrizaleok ikaragarri gozatu dugu Inauterietako gure konpartsarekin: Oarsoirriak Musikala. Dantza kolektiboaren geldialdietan eta bide osoan umore onez egotearekin batera, familien arteko giro bikaina izan zen, kolorez bete … Irakurtzen jarraitu →\n2017/03/13\t· Utzi iruzkina\n[BIDEOA] OarsoIrriak Musikala entseatzeko\nOtsailak 25ean OarsoIrriak Musikalaren baitan dantzatuko den koreografia orokorra entseatzeko bideoa duzue hemen. Etxean, ikastetxean, parkean, mendian… nahi duzun tokia aukeratu eta ttak! gorputza mugitzera!! Koadrilek edo familiek bestalako dantzak … Irakurtzen jarraitu →\n2017/02/16\t· Utzi iruzkina\nINAUTERIAK – Oarsoirriak Musikala\nBatukada herrikoien eta txarangaden ondoren aurtengo inauterietako OarsoIrriak Musikala ekimena jarriko dugu martxan. Familiek musikaz beteriko ibilbide batean parte hartzeko aukera izango dute. Ibilbidean zehar geldialditxoak egongo dira eta … Irakurtzen jarraitu →\n2017/01/26\t· Utzi iruzkina


Amerikako Demokrazia II/Oharra — Wikiteka\nAmerikako Demokrazia II/Oharra\n←Aurkibidea Amerikako Demokrazia II (1835-1840) Alexis Tocqueville, translated by Xabier Mendiguren Bereziartu\nOharra Lehen zatia: Demokraziaren eragina Estatu Batuetako mugimendu intelektualen→\n3966Amerikako Demokrazia II — OharraAlexis TocquevilleXabier Mendiguren Bereziartu1835-1840\nAmerikarrek duten gizarte-egoera demokratikoak zenbait lege eta zenbait ohitura politiko iradoki dizkie berez.\nGizarte-egoera honek beronek, gainera, sentimendu eta iritzi asko sortarazi ditu haien artean, Europako gizarte aristokratiko zaharretan ezezagun zirenak. Antzina zeuden harremanak suntsitu edo aldarazi ditu, eta berriak ezarri. Gizarte zibilaren itxura ez da politika-munduaren fisionomia baino gutxiago aldatu.\nLehen gaia duela bost urte argitara eman nuen obran jorratu nuen, demokrazia amerikarrari buruzkoan. Bigarrena liburu honen gaia da. Bi zati hauek elkar osatzen dute eta obra bat bakarra eratzen.\nBerehala ohartarazi behar dut irakurlea oso kaltegarri gertatuko litzaidakeen errakuntza baten kontra.\nBerdintasunari honenbeste ondorio ezberdin egozten diodala ikustean, baliteke irakurleak ondorioztatzea nik berdintasuna jotzen dudala gaur egun gertatzen den guztiaren kausa bakartzat. Oso ikuspegi estua dudala uste izatea litzateke hori.\nGure garaiotan iritzi, sentimendu eta joera asko dago, berdintasunarekin zerikusirik ez duten edota beraren aurkako diren egitateek sortaraziak. Honela, adibidetzat Estatu Batuak hartuz gero, erraz frogatuko dut herrialdeko naturak, biztanleen jatorriak, lehen fundatzaileen erlijioak, haiek lortutako jakintzargiek eta aurretik zituzten azturek, demokraziaz aparte, ikaragarrizko eragina zertu dutela, eta zertzen dutela oraindik, beraien pentsaeran eta sentitzeko eran. Europan kausa ezberdinak, baina halaber berdintasunaren egitatetik independenteak, aurkituko lirateke, eta bertan gertatzen denaren zati handi bat esplikatuko.\nAitortzen dut kausa ezberdin hauen guztien existentzia eta indarra, baina nire helburua ez da hauetaz hitz egitea. Ez dut gure joera eta ideia guztien arrazoia azaltzeko asmorik; batzuk eta besteak berdintasunak zenbateraino aldatu dituen ikusarazi nahi dut bakarrik.\nIkusten ari garen iraultza demokratikoa egitate jarkiezina dela eta berorren kontra borrokatzea ez dela ez desiragarria, ez zentzuzkoa, sendo uste dudan arren, harrigarria gertatuko da agian liburu honetan sarri hitz gogorrak erabiltzea iraultza horrek sortu dituen gizarte demokratikoen aurka.\nZera bakarrik esango dut: hain zuzen ere, demokraziaren etsai ez naizelako nahi izan dudala berorrekiko zintzo izan.\nJendeak ez du egia bere arerioengandik hartzen, eta adiskideek ere nekez eskaintzen diote; horregatik azaldu dut nik.\nPentsatu dut asko arduratuko direla berdintasunak jendeari agintzen dizkion ondasun berriak iragartzeaz, baina gutxi ausartuko direla zer-nolako arriskuez mehatxu egiten dien urrutitik seinalatzera. Beraz, arrisku hauetarantz zuzendu dut, batez ere, nire begirada, eta argi eta garbi aurkitu ditudalakoan nagoenez, ez naiz isiltzeko bezain koldarra izan.\nBigarren obra honetan ere lehenengoan ohartu bide den inpartzialtasuna aurkituko dela espero dut. Banatzen gaituzten iritzi kontraesankorren erdian kokatua, horietako bakoitzak sortzen dizkidan aldeko sinpatiak edo kontrako jarrerak neure bihotzean suntsitzen saiatu naiz momentuz behintzat. Nire liburua irakurtzen dutenek esaldi bakar bat aurkitzen badute gure herrialdea astindu duten alderdi handietakoren bat edota gaur egun oztopoak jartzen dizkion eta ahultzen duten fakzio txikietakoren bat lausengatzeko helburua duena, irakurle horiek ozen hitz egin eta salatu nazatela.\nJorratu nahi izan dudan gaia ikaragarri zabala da, zeren eta munduaren egoera berriak sortarazten dituen sentimendu eta ideia gehienak hartzen baititu bere barne. Honelako gai batek ziur aski gainditu egiten ditu nire indarrak; saiatu naizelarik, ez naiz asebeteta gelditu.\nBaina nahi nuen helburua ezin izan badut erabat lortu ere, irakurleek onartuko didate, behintzat, duintasunez lortzeko moduan planteatu eta garatu dudala neure zeregina.\nOrrialdearen azken aldaketa: 28 maiatza 2020, 18:49.


Errenta aitorpena euskaraz egiteko gonbitea luzatu du Udalak - Uztarria (Azpeitia)\nErrenta aitorpena euskaraz egiteko gonbitea luzatu du Udalak\nIaz Azpeitian 7.541 errenta aitorpen aurkeztu ziren, eta horietatik 3.027 egin ziren euskaraz, 2016an baino gutxiago. Errenta aitorpena euskaraz egiteko kanpainarekin, "herritarrek administrazioarekin dituzten harremanak euskarazkoak izan daitezen" bultzatu nahi du Udalak.\nGipuzkoako Foru Aldundia 2016ko errenta eta ondarea aitortzeko kanpaina hastear da, eta azken urteetan egin izan duen legez, azpeitiarrak errenta aitorpena euskaraz egitera animatu nahi ditu Udalak. Errenta aitorpena euskaraz egiteko kanpainarekin, "herritarrek administrazioarekin dituzten harremanak euskarazkoak izan daitezen" bultzatu nahi dute. Izan ere, adierazi dutenez, "errenta aitorpena euskaraz eginda, administrazioaren euskalduntzea ere bultzatzen da".\nUrtez urte gora ari da egiten errenta aitorpena euskaraz egiten duten azpeitiarren kopurua. Gipuzkoako Foru Aldundiaren datuen arabera, iaz Azpeitian 7.541 errenta aitorpen aurkeztu ziren, eta horietatik 3.027 egin ziren euskaraz, %40a pasatxo.\nErrentaren gaineko aitorpena egiterakoan, zergadunek lehen urratsetik zein hizkuntzatan egin nahi duten aukera dezakete, eta Udalak azaldu duenez, "euskaraz egiteko ez aparteko zailtasunik".\n"Errenta aitorpena ahalik eta herritar gehienek euskaraz egitea euskararen normalizaziorako bidean udalerri euskaldunak egiten ari diren beste urrats bat da ", adierazi du Udalak. Urratsa "sendoa" izan dadin, ordea, herritarren babesa eta parte-hartzea "beharrezkoa" dela diote, eta hautu horretan eragin nahi du aurtengo kanpainak, "euskarak dagokion lekua izan dezan administrazio publikoan ere".


Familia ugarientzako BAT pertsonalizatutako garraio txartela eskatzea\nFamilia ugarientzako BAT txartel txanpon-txartela da, pertsonala eta besterenezina, tranbian eta autobusean deskontuz bidaiatzeko; bidaia bakoitzaren aurretik balidatu behar da.\nDokumentazioa | Izapidetzea\nFamilia ugarien kideek, foru aldundiek edo beste autonomia erkidegoek emandako familia ugariaren titulua badute.\nNortasun agiriaren, pasaportearen edo atzerritarren identifikazio zenbakiaren (AIZ) jatorrizkoa eta fotokopia. NANik ez duten 14 urtetik beherakoen kasuan, famili liburuaren fotokopia eta jatorrizkoa aurkeztu beharko da.\nFamilia ugariaren titulua (jatorrizkoa eta kopia), foru aldundiek edo beste autonomia erkidegoek emana.\n3 euro -txartelaren zenbatekoa- ordaindu izanaren ziurtagiria, behar izanez gero.\nBost urtetik beherakoek doan bidaiatzen dute, beraz, ez dute txartelik behar.\nGarraio aldaketa duen bidaia baterako eskubidea ematen du.\nTxartela, oro har, zazpi urteren buruan iraungiko da.


HEMNES TB-altzaria - tindu zuria/marroi argia beira kolorgea - IKEA\nZur trinkoak itxura naturala du.Apalak erregulagarriak direnez, espazioa zure beharretara egokitu dezakezu.Apal finko 1 egonkortasun handiagoa izateko.Motelgailua duenez, atea leunki, emeki eta inongo zaratarik atera gabe ixten da.Bandek ez dute torlojurik behar, altzarian presioa eginez sartzen direlako.Kableak horman sartzeko sistema. Beti eskura baina gordeta.DVD-irakurgailu edo bestelakoentzako konpartimentu irekiekin.Beira arasa batekin zure objektu gogokoenak erakutsi eta babestu ditzakezu.Beheko apala desmuntagarria da eta azpian hargune anitzak gorde ditzakezu, besteak beste.Gainean duen telebista baino zabalagoa den telebista-altzaria gomendatzen dugu. Telebista-altzari honek 58 hazbete arteko telebistetarako balio du. Handiago bat hauta dezakezu altzariaren goiko aldeak jasan dezakeen karga maximoa baino astunagoa ez bada.Telebista-altzariaren gaineko panela gehienez 50 kg pisatzen dituen telebista baterako da.Horman jarri behar da, altzariak berak dakarren finkagailuarekin.Kontuz erabili! Beira zartatu edo zati txikitan apur daiteke ertzen bat kaltetuz gero edo beira marratuz gero. Saiatu aldeetan kolperik ez ematen, horko beira ez baita hain gogorra.Horma mota bakoitzak burdinki mota bat behar du. Erabil itzazu zure hormarako egokienak diren burdinkiak (ez datoz barne).Diseinatzailea\nNOTRANS/ NOTRANS/ Erraila:NOTRANS, Itsasgarria, NOTRANS, NOTRANS\nNOTRANS/ NOTRANS/ NOTRANS:NOTRANS, Itsasgarria\nHEMNESTB-altzariaArtikulu kopurua504.135.26Produktuak hainbat pakete ditu\nZabalera: 38 cmAltuera: 13 cmLuzera: 101 cmPisua: 21.00 kgPaketeak: 1\nZabalera: 44 cmAltuera: 10 cmLuzera: 200 cmPisua: 28.49 kgPaketeak: 1\nMuntatzeko argibideakHEMNES Liburutegia604.135.02HEMNES TB-altzaria504.135.26HEMNES Tiraderadun beira-arasa504.135.07\nBeste dokumentu batzukHEMNES Liburutegia604.135.02HEMNES TB-altzaria504.135.26HEMNES Tiraderadun beira-arasa504.135.07HEMNES Tiraderadun beira-arasa504.135.07\nTB-altzaria, tindu zuria/marroi argia beira kolorgea326x197 cm\nKoloreaTindu zuria/marroi argia beira kolorgea\nBeltza-marroia/marroi argia beira kolorgeaMarroi argia/beira kolorgea


Harrobia Lanbide Ikastolak, bere zentroa eta bertan garatzen diren jarduerak ezagutzeko programari jarraituz, datorren maiatzaren 16an, 16:00etan Ate Irekiko beste jardunaldi bat ospatuko du martxoaren 21ean eta apirilaren 2an egindakoez gain. Jardunaldi...\nGaurkoan Iban Martinen praktiken inguruan arituko gara. Orain dela aste batzuk Ur-urdaibain hasi zituen zikloa bukatzerakoan egiten diren praktikak. Aste honetan Abel, gure irakaslea, Urdaibain egon da kayakeko ikastaro bat egiten eta Ibanek ikasi egin dituenak...\nApi. 28, 2014\nUrtzi, “Web garapen eta marketing digitala” profesionaltasun ziurtagiriaren moduluko ikasleak bazkideak topatu eta enpresa bat sortzea erabaki du. Harrobiako ikasle guztiek duten eskubidea erabiliz, hauek ere enpresa sortzeko egin beharreko gestio guztiak Harrobian...\nApi. 14, 2014\n2014-2015 ikasturterako ziklo hezigarrietako aurrematrikula-datak maiatzaren 27tik ekainaren 6ra, dira, biak barne. Hura egin ahal izateko, NAN-aren fotokopiarekin batera espediente akademikoa ekarri behar izango duzu. Honez gero edukiko ez bazenu, oraindik ikasturtea...\nApi. 11, 2014\n2013-14ko ikastaroko Hobetuz programako azkenengo ikastaroa eskeintzen dugu: Esekidura-entrenamendua. Langileentzat eskainia. Egun bakar batean egingo da, goiz eta arratsaldez. Behean informazio gehiago: Iraupena: 8 ordu Data: 2014/05/24...\n94 / 105« Lehena«...102030...9293949596...100...»Azkena »


Arteman Komunikazioa Kudeaketa Aurreratuan Saridun » Arteman Komunikazioaren Artisauak\nArteman Komunikazioa kudeaketa aurreratuan saridun\nEusko Jaurlaritzaren Kudeaketa Aurreratuaren Sariek Euskadiko 16 enpresa eta erakunde saritu dituzte, arlo eta sektore ezberdinetakoak guztiak ere, horien artean Arteman Komunikazioa.\n‘Nork bere etorkizuna idatzi behar duela’ diotenek behin eta berriro aipatzen dute plan bat edukitzea ezinbestekoa dela arrakastara gerturatzeko. Zein garrantzitsua den plana eta berau gauzatzeko lan-taldea. Bi osagai horiek ezinbestekoak direla badakigu Artemanen. Bada, atzo, gure kooperatiba ‘txikiak’ bultzada ‘handia’ jaso zuen etorkizuna bikaintasunaren bidetik idazten diharduela erakusteagatik.\nEuskalit kanpo ebaluatzaileak, bikaintasuna neurtzen duen erakundeak hain justu ere, eta Eusko Jaurlaritzak, Artemanek kudeaketaren arloan, bikaintasunaren bidean, egindako lana aitortu ziguten. Kudeaketa Aurreratuan brontzezko saria emanez. Aitortza ez zen edonolako eszenatokian izan, ezta edonolako bidelagunekin ere. Euskalduna Jauregian, Jaurlaritzaren ordezkarien eskuetatik eta SPRI zein Parke Teknologikoen Sareen ordezkariekin batera. Azken bi erakunde horiek Artemanek bezala brontzezko saria jaso baitzuten.\nArtemanen izenean Arantzazu Lagunilla Amozarrain zuzendari eta lankideak jaso zuen saria. Harmailak txaloz bete zituzten artemaneroek eszenatokian Arantzazuk aitortza jaso zuen unea. Jarrai dezala bideak!\n13th abendua 2018\nIturria: Arteman, Arteman taldea\nTagged: arteman, aurreratua, euskalit, kudeaketa\nHemengoa da guk gure egiten duguna


Donostiako Udaleko Gazteria Sailak atari berria du! — Gaztezulo\nDonostiako Udaleko Gazteria Sailak atari berria du!\nDonostiako Udaleko Gazteria Sailak atari berria du! https://www.gaztezulo.eus/albisteak/donostiako-udaleko-gazteria-sailak-atari-berria-du https://www.gaztezulo.eus/albisteak/donostiako-udaleko-gazteria-sailak-atari-berria-du/@@download/image/gazteria_sailek_1375688141.jpg\n0 eta 30 urte bitarteko haur eta gazteei zuzendutako atari berria jarri du martxan Donostiako Udaleko Gazteria Sailak; kolore, bizitza eta eduki gehiago ditu, baita multimedia atala eta bloga ere, eta guztia adinaren arabera sailkatutako multzoetan antolaturik. Eman begiratu bat!\nIragan ostegunean, abuztuaren lehenean, estreinatu zuen webgune berria Donostiako Udaleko Gazteria Sailak. Naiara Sampedro Gazteria zinegotziak aditzera eman zuenez, publikoaren beharretara egokitzea eta erabiltzaile gehiago erakartzea izan da haien helburua, eta horretarako, aukera zabalagoa eskaintzen duen ataria sortu dute.\n0 eta 30 urte bitarteko haur eta gazteak hartzen ditu Gazteria Sailak, eta ezinbestekoa izan da adin tarteak finkatzea, bakoitzari bere neurriko eskaintza eta edukiak helarazteko. Hiru tarte bereizi dituzte: 0 eta 12 urte bitarteko haurrak, 13 eta 17 urte bitarteko gaztetxoak, eta 18 urtetik gorako gazteak. Hala, talde bakoitzari egokitutako programa eta zerbitzuei buruzko informazioa jasoko du.\nMultimedia atala eta bloga\nBerrikuntza nagusietako bat multimedia atala da. Bertan, sailak berak sortutako ekimenei buruzko argazki eta bideoak plazaratzeko aukera izango dute gazteek, eta beren arteko trukeek, musika kontzertuek, antzezlanek, ikastaroek… leku berezia izango dute. Horrekin batera, blog bat ere jarri dute martxan, erabiltzaileekin harremantzeko bide berriak zabalduz. "Haurtxokoetan, gaztelekuetan eta Kontadoresen egunero zer egosten den jakin ahal izango dute", azaldu du Sampedrok. Eta ez hori bakarrik, gazteek ere webari beren ekarpenak egiteko aukera izango dute!\nGainera, Facebook, Twitter eta Tuentin ere gero eta jarraitzaile gehiago ditu sailak, eta pixkanaka, presentzia indartzen joatea du jomuga.


San Romango jaiak abiatu dira - Kaitin Allende Zaldunbide - Aiaraldea.eus\nSan Romango jaiak abiatu dira\nKaitin Allende Zaldunbide 2012-08-05 11:35\nOkondoko San Roman auzoko jaiak abiatu dira nahiz eta oraindik txupina bota ez duten. Igandea, hilak 5 goizeko 11:00tan bolo txapelketa egongo da eta ondoren atsedena izango da astearterarte.\nAbuztuaren 8an botako dute txupina arratsaldeko bostetan eta ondoren txirrindula ibilaldia, aeroplaning, umeentzako jolasak eta merendola egongo dira eta 20:30etan bolo-txapelketaren sari banaketa, artolteak alaitutako arratsaldea. Eguna bukatzeko euskal kantuekin girotutako odoloste-jana eta mus txapelketa.\nAsteazkenean, hilak 9 goizeko 11:30etan kanpai joleen erakustaldia egongo da eta jarraian Meza nagusia San Romanen omenez. San Romango egun handian pintxo-potea, trikitixa eta igel txapelketa ere antolatu dira eguerdirako. Arratsaldean, tiragoma eta briska txapelketaren ondoren 18:00etan, ipuin kontalaria eta buruhandiak gerturatuko dira, 20:00etan makila jaurtiketa eta 21:30etan herri-afaria eta berbena.